open-index/open-wikipedia-markdown huggingface dataset:
കളഭം (ചലച്ചിത്രം)

2006ൽ ബിജു വട്ടപ്പാറയുടെ കഥക്ക് അനിൽ കുമാർ സംവിധാനം ചെയ്ത മലയാള ചലച്ചിത്രമാണ് ***കളഭം***. ബാല, നവ്യ നായർ , മണിക്കുട്ടൻ, അരുൺ എന്നിവർ പ്രധാനകഥാപാത്രങ്ങളെ അവതരിപ്പിക്കുന്നു. ഈ ചിത്രത്തിൽ വയലാർ ശരത്ചന്ദ്രവർമ്മ, എസ്. രമേശൻ നായർ എന്നിവരുടെ വരികൾക്ക് രവീന്ദ്രൻ മാസ്റ്റർ സംഗീതം നൽകിയിരിക്കുന്നു.

## അഭിനേതാക്കൾ
*ബാല - ഷാജഹാൻ/അർജുൻ
*നവ്യ നായർ - ശിവകാമി
*മണിക്കുട്ടൻ - പാർത്ഥസാരഥി
*അരുൺ - വെങ്കിടി
*തിലകൻ - ശിവരാമ ഭാഗവതർ
*കൽപ്പന - പച്ചക്കിളി
*ജഗതി ശ്രീകുമാർ - കിച്ചാമണി
*രവി മേനോൻ - പൂജാരി
*ബാബുരാജ് - പോലീസ് ഇൻസ്പെക്ടർ
*സുബ്ബലക്ഷ്മി അമ്മാൾ
*മോഹൻ ശർമ്മ
*ഭവാനി
*ഗായത്രി
*സുനിത
*കൃഷ്ണൻ പോറ്റി

## ഗാനങ്ങൾ
ഈ ചിത്രത്തിൽ വയലാർ ശരത്ചന്ദ്രവർമ്മയുടെയും എസ്. രമേശൻ നായരുടെയും  വരികൾക്ക്   സംഗീതം നൽകിയ ആറു ഗാനങ്ങളുണ്ട്. 

## അവലംബം

## ബാഹ്യ കണ്ണികൾ
* 

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
ഐമഗ്, മംഗോളിയ

ഒരു **ഐമഗ്** (    ,കണ്ണി= [æːmɑ̆ɡ̊] ; simplified Chinese     മംഗോളിയയിലേയും, പ്രത്യേകിച്ച്  ഉൾനാടൻ മംഗോളിയ ( ചൈന ).യിലെ ഭരണനിർവഹണ ഉപവിഭാഗം ആണ്.  യഥാർത്ഥത്തിൽ  മംഗോളിയൻ ഭാഷയിൽ "ഗോത്രം"  എന്ന അർത്ഥം  വരുന്ന പദം ആണിത്. 

## മംഗോളിയ
മംഗോളിയയിൽ,  **ഐമഗ്** ഒരു ആദ്യ ലെവൽ ഭരണ ഉപവിഭാഗമാണ്. രാജ്യത്ത് നിലവിൽ 21 ഐമഗുകളുണ്ട്. തലസ്ഥാനമായ ഉലാൻ ബാറ്ററിനെ ഒരു സ്വതന്ത്ര മുനിസിപ്പാലിറ്റിയായി ഭരിക്കുന്നു.

ക്വിങ് രാജവംശത്തിന്റെ സമയത്ത്,ഭരണസൗകര്യത്തിനായി  ഖല്ഖ നാല് ഐമഗുകളായി വിഭജിച്ചു. ( തുഷീദ് ഖാൻ , സാൻ നയോൺ ഖാൻ , സത്സീൻ ഖാൻ  ജസത് ഖാൻ  ). ഒരു **ഐമഗ് പിന്നീട്**  "ബാനറുകളായി" ( *ഖോഷു* ) വിഭജിച്ചു. ഓരോ **ഐമഗിനും** പ്രാദേശിക പ്രഭുക്കന്മാരുടെ ഒരു സഭ ഉണ്ടായിരുന്നു, അവ സാധാരണയായി ഇംഗ്ലീഷിൽ "ലീഗ്" എന്ന് വിവർത്തനം ചെയ്യപ്പെട്ടു (നാട്ടുഭാഷയിൽ *ചുൽഗ* ). ഈ ഭരണവ്യവസ്ഥ 1930ൽ **ഐമഗ്കളും**,അവയുടെ ഘടകങ്ങളായ സമ്മുകളും വരുന്നതുവരെ തുടർന്നു. 

## ഇന്നർ മംഗോളിയ
ഇന്നർ മംഗോളിയയിൽ, ഐമാഗുകൾ (ലീഗുകൾ എന്നു ഭാഷാന്തരം) ഒരു പ്രിഫെക്ചർ-ലെവൽ ഉപവിഭാഗമാണ്, ഇന്നർ മംഗോളിയയിൽ നിന്ന് കാണുമ്പോൾ ആദ്യ ലെവലും ചൈനയിൽ നിന്ന് കാണുമ്പോൾ രണ്ടാം ലെവലും. നിലവിൽ, ഇന്നർ മംഗോളിയയ്ക്ക് മൂന്ന് **ഐമഗ്ക**ളുണ്ട്: സിലിൻ ഗോൾ, ഹിംഗൻ, അൽക്സ . ഇന്നർ മംഗോളിയൻ ഐമഗ്സ്ഭരണസൗകര്യത്തിനായി. ബാനറുകൾ ആയി വിഭജിച്ചിരിക്കുന്നു

ക്വിംഗ് രാജവംശക്കാലത്ത്, ഇന്നർ മംഗോളിയയെ പ്രാദേശിക പ്രഭുക്കന്മാരുടെ ആറ് സഭകളായി വിഭജിച്ചു (മംഗോളിയൻ *ഭാഷയിലെ ചുൽഗ*,) . 1949 ശേഷം, ഈ ഘടന വലിയതോതിൽ മംഗോളിയൻ **ഐമഗ്** എന്ന പദം ചുൽഗഎന്നതിനു പകരം  ഉപയോഗിച്ചു. ധാരാളം **ഐമഗ്കൾ** മാകൂട്ടിചേർക്കുകയും ചെയ്തു. 
നടുവിൽ|ലഘുചിത്രം|600x600ബിന്ദു| ക്വിംഗ് ഭരണകാലത്ത് ഇന്നർ മംഗോളിയ ഖോഷുവിന്റെ മാപ്പ്.
## മംഗോളിയയിലെ ഐമഗുകൾ
മംഗോളിയയെ 21 പ്രവിശ്യകളായി അല്ലെങ്കിൽ ഐമാഗുകളായി (മംഗോളിയൻ: аймаг) ഒരു പ്രവിശ്യാ മുനിസിപ്പാലിറ്റിയായി തിരിച്ചിരിക്കുന്നു. ഓരോ ലക്ഷ്യവും നിരവധി ജില്ലകളായി തിരിച്ചിരിക്കുന്നു. ആധുനിക പ്രവിശ്യകൾ 1921 മുതൽ സ്ഥാപിതമായി.

## See also
*ISO 3166-2 codes for Mongolia
*List of political and geographic subdivisions by total area

## അവലംബം

## ഇതും കാണുക

* തുക (രാജ്യ ഉപവിഭാഗം)
* ക്വിംഗ് ഭരണത്തിൻ കീഴിൽ മംഗോളിയ
* ക്വിംഗിനിടെ മംഗോളിയയിലെ ഭരണപരമായ ഡിവിഷനുകൾ

## പുറംകണ്ണികൾ
https://web.archive.org/web/20190721213924/http://www.mongolmessenger.mn/
വർഗ്ഗം:മംഗോളിയ
വർഗ്ഗം:മംഗോളിയയുടെ ഭൂമിശാസ്ത്രം
വർഗ്ഗം:ഗ്രാമങ്ങൾ രാജ്യം തിരിച്ച്
മേരി ആൻ ബാർലോ

ഒരു ദക്ഷിണാഫ്രിക്കൻ നടിയും ശബ്ദ കലാകാരിയുമാണ് **മേരി ആൻ ബാർലോ**  (ജനനം: 21 നവംബർ 1973 (അല്ലെങ്കിൽ ചില ഉറവിടങ്ങൾ പ്രകാരം 1974 ജനുവരി 1).ജനപ്രിയ പരമ്പരകളായ മാമാ ജാക്ക്, വൈൽഡ് അറ്റ് ഹാർട്ട്, പ്രൈ എന്നിവയിലെ കഥാപാത്രങ്ങളുടെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.

## സ്വകാര്യ ജീവിതം
1973 നവംബർ 21 ന് സിംബാബ്‌വെയിലെ ഹരാരെയിലാണ് ബാർലോ ജനിച്ചത്.പ്രൈസ് കുടുംബ ഗോത്രപിതാവായ സെബാസ്റ്റ്യൻ പ്രൈസിന് ആദ്യ ഭാര്യയിൽ നിന്ന് ഫെലിസിറ്റി, എലിസബത്ത്, അലക്സാണ്ട്ര "ലെക്സി" എന്നീ മൂന്ന് പെൺമക്കളുണ്ട്. 1995-ൽ നാടക കലയിൽ ഡിപ്ലോമ പഠനം ആരംഭിക്കുകയും പിന്നീട് 1997-ൽ ബിരുദം നേടുകയും ചെയ്തു. 
## കരിയർ
1997-ൽ എസ്‌കോർട്ട്സ് എന്ന ജനപ്രിയ നാടകം പ്രിട്ടോറിയയിലെ മാണ്ടി ബ്രൈറ്റൻ‌ബാക്ക് തിയേറ്ററിലും 2003-ൽ ദി വജൈന മോണോലോഗ് എക്സർപ്റ്റുകളിലും അവതരിപ്പിച്ചു. 2006-ൽ ഷാഡോ എന്ന ടെലിവിഷൻ പരമ്പരയിലും ഒരു പ്രധാന വേഷത്തിൽ അഭിനയിച്ചു. ഡോ. ജേക്കബ്സ് ക്രോസ് എന്ന പരമ്പരയുടെ സീസൺ 4 ൽ സാം ജോൺസ് എന്ന കഥാപാത്രത്തെയും അവതരിപ്പിച്ചു. 

1997-2003 കാലഘട്ടത്തിലെ പ്രശസ്തമായ ടെലിവിഷൻ പരമ്പരയായ എഗോലി: പ്ലേസ് ഓഫ് ഗോൾഡിലെ 'കോറിൻ മക്കെൻസി എഡ്വേർഡ്സ്' എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്. നിരവധി അന്താരാഷ്ട്ര ടെലിവിഷൻ പരമ്പരകളിലും അവർ അഭിനയിച്ചു. 2009 മുതൽ ബ്രിട്ടീഷ് ടെലിവിഷൻ പരമ്പരയായ വൈൽഡ് അറ്റ് ഹാർട്ടിൽ വനേസ എന്ന കഥാപാത്രത്തെയും അവതരിപ്പിച്ചു.ലാസ്റ്റ് റൈറ്റ്സ് ഓഫ് പാസേജ്, കേപ് ഓഫ് ഗുഡ് ഹോപ്പ് എന്നീ ചിത്രങ്ങളിൽ നിരവധി വേഷങ്ങൾ ചെയ്തു. 2004-ൽ റോക്സി എന്ന ചിത്രത്തിൽ നായികയായി അഭിനയിച്ചു. തുടർന്ന് ലിയോൺ ഷസ്റ്ററിനൊപ്പം 2005-ൽ പുറത്തിറങ്ങിയ മാമാ ജാക്ക് എന്ന സിനിമയിലും അഭിനയിച്ചു.

നിരവധി ടെലിവിഷൻ പരമ്പരകളായ ഇസിഡിംഗോ, ബിന്നെലാൻഡേഴ്‌സ്, ഇഹാവു, റോയർ ജൗവോട്ട്, സ്നിച്ച് എന്നിവയിലും അഭിനയിച്ചിട്ടുണ്ട്. 2016-ൽ കേപ് ടൗൺ ടെലിവിഷൻ ലഘുപരമ്പരയിൽ 'മാർഗരറ്റ് വാലസ്' എന്ന കഥാപാത്രത്തെ അവതരിപ്പിച്ചു.2020 ജൂലൈയിൽ ലെഗസി എന്ന ടെലിവിഷൻ പരമ്പരയിൽ അവർ അഭിനയിച്ചു. അതിൽ 'ഫെലിസിറ്റി പ്രൈസ്' എന്ന വേഷം ചെയ്തു.

## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1973-ൽ ജനിച്ചവർ
സാജൻ മണി

ബർലിൻ ആസ്ഥാനമായി പ്രവർത്തിക്കുന്ന സമകാലീന കലാകാരനാണ്  സാജൻ മണി. ബെർലിൻ ആർട് പ്രൈസ് പുരസ്‌കാരം  നേടുന്ന ആദ്യത്തെ ഇന്ത്യക്കാരനായ കലാകാരനാണ്. ഇന്ത്യയിലെ പാർശ്വവൽക്കരിക്കപ്പെട്ടവരുടെ ജീവിതപ്രശ്നങ്ങൾ, കോളോണിയലിസത്തിനു ശേഷമുള്ള ദലിത് ജീവിതങ്ങൾ തുടങ്ങിയ വിഷയങ്ങളിൽ വാൻകൂവർ ബിനാലെ, കംപാല ആർട്ട് ബിനാലെ, ധാക്ക ആർട്ട് സമ്മിറ്റ്, കൊൽക്കത്ത ഇന്റർനാഷണൽ ആർട്ട് ഫെസ്റ്റിവൽ അടക്കമുള്ള അന്തർദേശീയ വേദികളിൽ കലാ പ്രകടനങ്ങൾ നടത്തിയിട്ടുണ്ടു. ചിത്രകല, പെർഫോമൻസ് ആർട്ട്, പ്രതിഷ്ഠാപന കല, വീഡിയോ ഇൻസ്റ്റലേഷൻ  എന്നീ   മാധ്യമങ്ങളിൽ കലാപ്രവർത്തങ്ങൾ നടത്തി വരുന്നു.

### വിദ്യാഭ്യാസം
കണ്ണൂർ സർവ്വകലാശാലയിൽ നിന്നും 2004 ൽ ഇംഗ്ലീഷ് സാഹിത്യത്തിൽ ബിരുദം. 2011 ൽ കർണ്ണാടക സ്റ്റേറ്റ് ഓപ്പൺ യൂണിവേഴ്സിറ്റിയിൽ നിന്നും ഫൈൻ ആർട്സിൽ ബിരുദം. പിന്നീട് 2019 ൽ വൈസൻസീ സ്കൂൾ ഓഫ് ആർട്ടിൽ നിന്നും സ്പേഷ്യൽ സ്റ്റ്രാറ്റജീസ് എന്ന വിഷയത്തിൽ ബിരുദാനന്തര ബിരുദം.

### ജീവിതരേഖ
കൊച്ചി- മുസിരിസ് ബിനാലെയുടെ ആദ്യ എഡീഷനിൽ എഡിറ്റോറിയൽ ബോർഡംഗമായിരുന്നു. വാൻകൂവർ ബിനാലെ, കംപാല ആർട്ട് ബിനാലെ, ധാക്ക ആർട്ട് സമ്മിറ്റ്, കൊൽക്കത്ത ഇന്റർനാഷണൽ പെർഫോമൻസ് ആർട്ട് ഫെസ്റ്റിവൽ, സെനോരിയ - സനാപരന്റ ആർട്ട് ഫെസ്റ്റിവൽ ഗോവ, മുസര മിക്സ് ഫെസ്റ്റിവൽ എന്നിവിടങ്ങളിൽ പെർഫോം ചെയ്തിട്ടുണ്ടു്. 2021 ലെ, ബെർലിൻ ആർട് പ്രൈസ് പുരസ്‌കാരം  നേടിയിട്ടുണ്ട്.

### പ്രധാനപ്പെട്ട സൃഷ്ടികൾ

* മിസ്സിങ്
* എക്കോ - ആർട്ട് പ്രൊജക്ട്
* കൊളാബറേറ്റീവ് പെർഫോമൻസ് - കിപാഫ്
* മൈ നേം ഈസ് ബ്ലാക്ക്
* മൈന്റ് ദ് ഗ്യാപ്പ് - 01
* മൈന്റ് ദ് ഗ്യാപ്പ് - 02
* ഓക്കേ ഓക്കേ
* കിസ്സ്

* സിറ്റിസൺ ഷിപ്പ്- ബേൺ ഇറ്റ് ഡൗൺ
* ലിക്വിഡിറ്റി എ ആർ
* സെക്കുലാർ മീറ്റ്
* പൊളിറ്റിക്കലി ഇൻകറക്റ്റ് ബോഡീസ്
* സ്പെക്റ്റേഴ്സ് ഓഫ് കമ്യൂണിസം
* ആർട്ട് വിൽ ഡൈ, ബട്ട് കൗ?
* ആൽഫബെറ്റ് ഓഫ് ടച്ച് >
പ്രമാണം:Sajan mani.jpg|സെക്കുലാർ മീറ്റ് - സൻപരാന്റ ആർട്ട് സെന്റർ ഗോവ
പ്രമാണം:Goa performance sajan.jpg|സെക്കുലാർ മീറ്റ് 


### അവലംബം

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ഇരിട്ടിയിൽ ജനിച്ചവർ
ലിൻ മക്കാർത്തി

ഒരു ദക്ഷിണാഫ്രിക്കൻ നടിയും മോഡലും പത്രപ്രവർത്തകയും ടെലിവിഷൻ അവതാരകയുമാണ് **ലിൻ മക്കാർത്തി** (ജനനം: 29 നവംബർ 1982). ജനപ്രിയ സീരിയലുകളായ എഗോലി: പ്ലേസ് ഓഫ് ഗോൾഡ്, ഇസിഡിംഗോ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.

## സ്വകാര്യ ജീവിതം
1982 നവംബർ 29 ന് ദക്ഷിണാഫ്രിക്കയിലാണ് മക്കാർത്തി ജനിച്ചത്. ബി.എസ്സി. സൈക്കോളജിയിൽ അവർ സയൻസ് ബിരുദം നേടി. മനഃശാസ്ത്രത്തിനുപുറമെ, പബ്ലിക് റിലേഷൻസ്, മാർക്കറ്റിംഗ്, സോഫ്റ്റ്വെയർ ബിസിനസ് മാനേജ്മെൻറിനൊപ്പം ചാനൽ മാനേജുമെന്റ് എന്നിവയും പഠിച്ചിട്ടുണ്ട്.

## കരിയർ
ബിരുദാനന്തരം, ജോഹന്നാസ്ബർഗിലെ സെസാനി സ്റ്റുഡിയോയിൽ ലിബ് ഫെറെയിറയുടെയും പരേതയായ ബ്ലെയ്സ് കോച്ചിന്റെയും കീഴിൽ അഭിനയം പഠിച്ചു. തുടർന്ന് ഹണിഡ്യൂവിലെ കാറ്റിങ്ക ഹെൻസിന്റെ സോനെബ്ലോം സ്റ്റുഡിയോയിൽ ജോഹാൻ വാൻ ഡെർ മെർവെയുമായി വോയ്‌സ് കോച്ചിംഗും അഭിനയവും പഠിച്ചു. കോഴ്‌സിന് ശേഷം ഹോളിവുഡിലെ വിൻസെന്റ് ചേസ് വർക്ക്‌ഷോപ്പിൽ ഡബ്ല്യു. മോർഗൻ ഷെപ്പേർഡിന് കീഴിൽ പരിശീലനം നേടി. 

1991 ലെ ജനപ്രിയ എം-നെറ്റ് സോപ്പി എഗോലി: പ്ലേസ് ഓഫ് ഗോൾഡ് വഴിയാണ് അവരുടെ ആദ്യത്തെ ടെലിവിഷൻ അഭിനയം. പരമ്പരയിൽ 'സീത' എന്ന കഥാപാത്രത്തെ അവതരിപ്പിച്ചു. 2008 ൽ ടെലിവിഷൻ സീരിയലായ ഐസിഡിംഗോയിൽ 'എലിസ്' എന്ന കഥാപാത്രത്തെ അവതരിപ്പിച്ചു. അഭിനയത്തിനു പുറമേ, ചിൽഡ്രൻ ഓഫ് ഫയർ എന്ന ഡോക്യുമെന്ററിയുടെ പത്രപ്രവർത്തകയും ആഖ്യാതാവുമാണ്. തുടർന്ന് ട്രാവൽ ആഫ്രിക്ക എന്ന ട്രാവൽ ഷോയുടെയും പ്രിട്ടോറിയയിലെ സ്വന്തം ടോക്ക് റേഡിയോ ഷോ റേഡിയോ റിപ്പലിന്റെയും സഹ അവതാരകയായി.

ഒരു പത്രപ്രവർത്തകയെന്ന നിലയിൽ, സിറ്റിസൺ പത്രത്തിൽ സിറ്റിഗാമിംഗിനായി സെലിബ്രിറ്റി, എ-ലിസ്റ്റ് ഇവന്റ്സ് കോളമിസ്റ്റ് എന്നീ നിലകളിൽ പ്രവർത്തിച്ചു. "മിസ് ഹൂസ്റ്റൺ" എന്ന അപരനാമത്തിൽ എഫ്എച്ച്എം മാസികയുടെ കോളമിസ്റ്റായി.

## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:1982-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
നൂറ്റാണ്ടിന്റെ ഗോൾ

1986 ലെ ഫിഫ ലോകകപ്പിൽ അർജന്റീനയും ഇംഗ്ലണ്ടും തമ്മിലെ ക്വാർട്ടർ ഫൈനൽ മത്സരത്തിൽ അർജന്റീന ഫുട്ബോൾ താരം ഡീഗോ മറഡോണ   നേടിയ ഗോളാണ് പിന്നീട് നൂറ്റാണ്ടിന്റെ ഗോൾ  എന്ന്  അറിയപ്പെട്ടത് . 
മിഡ്ഫീൽഡർ ഹെക്ടർ എൻറിക് മിഡ്ഫീൽഡിൽ  വച്ച്  കൈമാറിയ പന്ത് 60 മീറ്ററോളം ദൂരം  ഓടി അഞ്ച് ഇംഗ്ലീഷ് താരങ്ങളെയും  ഗോൾ കീപ്പർ പീറ്റർ ഷെൽട്ടനെയും  മറികടന്ന്   മറഡോണ  വലയിലെത്തിച്ചു . മറഡോണയുടെ  കരിയറിൽ   അദ്ദേഹത്തെ  ഏറ്റവും  പ്രശസ്തനാക്കിയതും  ആരാധകരെ   സൃഷ്ടിച്ചതും  ഈ ഗോളായിരുന്നു.

വർഗ്ഗം:1986 ഫിഫ ലോകകപ്പ്
ഏ താവുനരാ

ത്യാഗരാജസ്വാമികൾ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഏ താവുനരാ**.

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
പ്രഹ്ലാദൻ ഗോപാലൻ

കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു പുതിയപുരയിൽ ഗോപാലൻ എന്ന **പ്രഹ്ലാദൻ ഗോപാലൻ** (1922-1969 മേയ് 20). മടായി നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്.

## കുടുംബം
കണ്ണൂർ വളപട്ടണം വെസ്റ്റ് എൽ.പി. സ്‌കൂളിന്റെ മാനേജരും അധ്യാപകനുമായിരുന്ന ആർ.കുഞ്ഞിരാമൻ പിതാവും പി. മാധവിയമ്മ മാതാവുമായിരുന്നു. മുൻ കെപിസിസി ജനറൽ സെക്രട്ടറിയും കണ്ണൂർ ഡിസിസി പ്രസിഡന്റുമായുരുന്ന പി. രാമകൃഷ്ണൻ അദ്ദേഹത്തിന്റെ സഹോദരനാണ്. രാമകൃഷ്ണനെ കൂടാതെ മറ്റ് മൂന്ന് കൂടപ്പിറപ്പുകളും ഇദ്ദേഹത്തിനുണ്ട്. 1938-ൽ തന്റെ 16-ാം വയസ്സിൽ അൺട്രെയിൻഡ് അധ്യാപകനായ ഗോപാലൻ, അക്കാലത്ത് എല്ലാ ശനിയാഴ്ചതോറും നിർബന്ധമായി  ചേരുന്ന ഗുരുജനസഭയ്കെതിരായി നടന്ന അധ്യാപകസമരത്തിൽ പങ്കെടുത്തിരുന്നു. എന്നാൽ അദ്ദേഹത്തിന്റെ പിതാവും മാനേജറുമായിരുന്ന കുഞ്ഞിരാമൻ ഈ സഭാകൂടലിനനുകൂലമായിരുന്നു. സ്കൂളിലെ ജീവനക്കാരുമായി ബന്ധപ്പെട്ട ആ പ്രശ്നത്തിൽ പിതാവിനെതിരെ സമരംചെയ്തതിനാണ് ഗോപാലന് പ്രഹ്ലാദൻ ഗോപാലനെന്നു പേരുവീണത്.
## രാഷ്ട്രീയ ജീവിതം
അച്ഛനെതിരെ സമരം ചെയ്തതിനാൽ വീട്ടിൽ നിന്നും ഇറക്കി വിടപ്പെട്ട അദ്ദേഹം പിന്നീട് ബോംബേയിൽ എത്തിയശേഷം കോൺഗ്രസിൽ പ്രവർത്തിച്ചു തുടങ്ങി. ബോംബെ യൂത്ത് കോൺഗ്രസിന്റെ ജനറൽ സെക്രട്ടറിയായിരുന്ന അദ്ദേഹം 1940-ൽ നാട്ടിൽ തിരിച്ചെത്തുകയും മലയാളികളെ സംഘടിപ്പിച്ച് യൂത്ത് കോൺഗ്രസ് ഉണ്ടാക്കുകയും ചെയ്തു. പിന്നീട് ക്വിറ്റ് ഇന്ത്യ പ്രക്ഷോഭമുൾപ്പടെ നിരവധി സ്വാതന്ത്ര്യ സമര പ്രക്ഷോഭങ്ങളിൽ പങ്കെടുത്ത അദ്ദേഹം ജയിൽ വാസവും അനുഭവിച്ചിരുന്നു. ജയിലിൽ വൃത്തിഹീനമായ ആഹാരം നൽകുന്നതിൽ പ്രതിഷേധിച്ച് അദ്ദേഹം ജയിലിനുള്ളിലും ഉപവാസം അനുഷ്ഠിച്ചു.

1960-ൽ രണ്ടാം കേരള നിയമസഭയിലേക്ക് നടന്ന തിരഞ്ഞെടുപ്പിൽ കെ.പി.അർ. ഗോപാലനെ 216 വോട്ടുകൾക്ക് പരാജയപ്പെടുത്തി അന്നത്തെ ഏറ്റവും വലിയ അട്ടിമറി വിജയം കരസ്ഥമാക്കി. പീച്ചി സംഭവുമായി ബന്ധപ്പെട്ട് പി.ടി. ചാക്കോയുടെ രാജി ആവശ്യപ്പെട്ട് എംഎൽഎ ആയിരുന്ന പ്രഹ്ലാദൻ ഗോപാലൻ നിയമസഭയ്ക്ക് മുന്നിൽ 1964 ജനുവരി 30ന് നിരാഹാര സമരം ആരംഭിച്ചതോടെ 1964 ഫെബ്രുവരി 16ന് ചാക്കോയ്ക്ക് രാജിവയ്ക്കേണ്ടി വന്നു. 1965-ൽ മൂന്നാം കേരളനിയമസഭയിലേക്ക് നടന്ന മത്സരത്തിൽ കെ.പി.ആർ. ഗോപാലനോട് പരാജയപ്പെട്ടു. കണ്ണൂർ ഡി.സി.സി. പ്രസിഡന്റും സേവാദൾ കേരളപ്രദേശ് ബോർഡ് ചെയർമാൻ എന്നീ നിലകളിലും പ്രവർത്തിച്ചിരുന്നു. 1969 മെയ് 20-ന് മലപ്പുറത്തുണ്ടായ വാഹനാപകടത്തിൽ 47-ാം വയസ്സിൽ മരണപ്പെട്ടു.

## അവലംബം

വർഗ്ഗം:1922-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1969-ൽ മരിച്ചവർ
വർഗ്ഗം:മേയ് 20-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
ജൂഡി ഡിച്ച്ഫീൽഡ്

**ജൂഡി ഡിച്ച്ഫീൽഡ്** എന്നറിയപ്പെടുന്ന ഒരു ദക്ഷിണാഫ്രിക്കൻ നടിയും ഗായികയുമാണ് **ജൂഡിത്ത് ഏഞ്ചെല ബ്രോഡെറിക് **(ജനനം: 22 ജൂലൈ 1963). ദ സ്റ്റോറി ഓഫ് ആൻ ആഫ്രിക്കൻ ഫാം, കേപ് ടൗൺ, ഹൂഡ്‌ലം & സൺ എന്നീ പ്രശസ്തമായ പരമ്പരകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്. വിജയംവരിച്ച ബിസിനസുകാരിയായ അവർ യുകെ ബിആർപിയും ഫെസിലിറ്റേറ്ററുമായി പരിശീലനം നേടിയിരുന്നു.

## സ്വകാര്യ ജീവിതം
1963 ജൂലൈ 22 ന് ദക്ഷിണാഫ്രിക്കയിലെ പ്രിട്ടോറിയയിൽ ജനിച്ച ജൂഡി പിന്നീട് ഐറീനിൽ വളർന്നു. ആറാമത്തെ വയസ്സിൽ അവർ മാതാപിതാക്കൾക്കൊപ്പം കിംബർലിയിലേക്ക് താമസം മാറി. പതിമൂന്നാമത്തെ വയസ്സിൽ അവരുടെ കുടുംബം വീണ്ടും പീറ്റേർമാരിറ്റ്‌സ്‌ബർഗിലേക്ക് മാറി. 1984 മുതൽ 1987 വരെ ഡർബനിൽ ചെലവഴിച്ച അവർ പിന്നീട് ജോഹന്നാസ്ബർഗിലേക്ക് മാറി.  ബെൽഗ്രേവിയ ജൂനിയർ സ്കൂൾ, കിംബർലിയിലെ ഹെർലിയർ പ്രൈമറി എന്നിവിടങ്ങളിൽ പ്രാഥമിക വിദ്യാഭ്യാസം നടത്തി. തുടർന്ന് സ്റ്റാൻഡേർഡ് 5-നുള്ള പെൽഹാം പ്രൈമറി സ്കൂളിൽ ചേർന്നു. പീറ്റേർമാരിറ്റ്‌സ്‌ബർഗ് ഗേൾസ് ഹൈസ്‌കൂളിൽനിന്ന് മെട്രിക് പരീക്ഷ പൂർത്തിയാക്കി.

തുടർന്ന് പീറ്റേർ‌മാരിറ്റ്‌സ്‌ബർഗിലെ നതാൽ സർവകലാശാലയിൽ സൈക്കോളജിയിലും നാടകത്തിലും ബിഎ ബിരുദം നേടി. ബിരുദാനന്തരം 1984 മുതൽ 1987 വരെ നതാൽ പെർഫോമിംഗ് ആർട്സ് കൗൺസിലിൽ (നാപ്പക്) ജോലി ചെയ്തു.

നടനും സംഗീതജ്ഞനുമായ പോൾ ഡിച്ച്ഫീൽഡിനെ അവർ വിവാഹം കഴിച്ചു. ദമ്പതികൾക്ക് കീറ്റൻ, ടോം എന്നീ രണ്ട് ആൺമക്കളുണ്ട്. 1991-ൽ ജനിച്ച കീറ്റൺ ഒരു നടൻ കൂടിയാണ്. 1996-ൽ ജനിച്ച ടോം വിറ്റ്സ് സർവകലാശാലയിൽ ബി.കോം ലോ പഠിക്കുന്നു.

## കരിയർ
ജൂഡി നാപ്പാക്കിന്റെ ശാഖയായ ലോഫ്റ്റ് തിയറ്റർ കമ്പനി നാടകവേദിയിൽ അഭിനയിച്ചു. ഈ കാലയളവിൽ, പോൾ സ്ലാബൊലെപ്‌സി നിർമ്മിച്ച ബൂ ടു ദി മൂൺ, ജാനീസ് ഹണിമാൻ, ക്വാമൻസി എഴുതിയ ടെയിൽസ് ഫ്രം ദി പ്ലെഷർ പാലസ്, എവരി ഗുഡ് ബോയ് ഡിസെർവ് ഫേവർ, ഹംബെ കഹ്‌ലെ, മെയിഡ് ഇൻ സൗത്ത്ആഫ്രിക്ക, മിസ്റ്റേക്ക്സ് ഓഫ് ആൻ ആഫ്രിക്കൻ നൈറ്റ് ടു കോൺക്വർ, എൻ ഡിറ്റ് വാസ് മോർ, ഇൻ ദി വാർ ആന്റ് കിച്ചൻ ടീ എന്നീ നാടകങ്ങളിൽ അഭിനയിച്ചു. പ്രിട്ടോറിയയിലെ സ്റ്റേറ്റ് തിയേറ്ററിലെ മാക്ബെത്ത് നാടകത്തിലും ആന്റണി അക്കർമാൻ നിർമ്മിച്ച ദി തിംഗ്സ് വി ഡു ഫോർ ലവ്, കോംറേഡ്സ് ആം എന്നീ നാടകങ്ങളിലും അവർ അഭിനയിച്ചു. 2001-ൽ ഒരു കോമഡി റോളിലെ മികച്ച സ്ത്രീ അവതരണത്തിനുള്ള ക്വാസുലു-നടാൽ വീറ്റ നോമിനേഷൻ നേടി.

2019 ൽ ജനപ്രിയ സോപ്പി ഐസിഡിംഗോയിൽ 'സ്റ്റെല്ല ഫൗച്ചെ' എന്ന കഥാപാത്രത്തെ അവതരിപ്പിച്ചു. ഫെയ്ത്ത്സ് കോർണർ, ഗ്ലോറി ഗ്ലോറി, കേപ് ഓഫ് ഗുഡ് ഹോപ്പ്, സ്റ്റാൻഡർ എന്നീ ചിത്രങ്ങളിലും അവർ അഭിനയിച്ചു.

## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1963-ൽ ജനിച്ചവർ
തെസെറ്റ അബ്രഹാം

ഇറ്റാലിയൻ-എത്യോപ്യൻ മോഡലും നടിയുമാണ് **തെസെറ്റ അബ്രഹാം** (ജനനം: 15 ഫെബ്രുവരി 1985).
## ആദ്യകാലജീവിതം
എത്യോപ്യൻ മാതാപിതാക്കൾക്ക് ജിബൂട്ടിയിൽ ജനിച്ച അബ്രഹാം അഞ്ചാം വയസ്സിൽ കുടുംബത്തോടൊപ്പം ഇറ്റലിയിലേക്ക് താമസം മാറി. 2002-ൽ "മിസ് ഇറ്റലി ആഫ്രിക്ക" മത്സരത്തിൽ വിജയിച്ചതോടെ ഫാഷൻ ലോകത്തേക്ക് കടക്കാൻ അവസരമൊരുങ്ങി. ഫെൻ‌ഡി, ജിയാൻ‌ഫ്രാങ്കോ ഫെറെ, റീപ്ലേ, മോസ്ചിനോ, ജീൻ പോൾ ഗാൽ‌ട്ടിയർ തുടങ്ങിയ ബ്രാൻ‌ഡുകളിൽ‌ അവർ മോഡലായി. അബ്രഹാം ടൂറിസ്റ്റ് കൺസൾട്ടന്റിൽ ഡിപ്ലോമ നേടി. 2010-ൽ മിസ് ഇറ്റാലിയ മത്സരത്തിൽ പങ്കെടുത്തു.

സിനിമാ ലോകത്ത് താൽപര്യം പ്രകടിപ്പിച്ച അബ്രഹാം പതിനെട്ടാം വയസ്സിൽ ഫിലിം ഓഡിഷനിൽ പങ്കെടുക്കാൻ തുടങ്ങി. ഓഡിഷനിൽ അവർ വളരെ സുന്ദരിയാണെന്ന് പറഞ്ഞത് അവരെ അത്ഭുതപ്പെടുത്തി.  2012-ൽ എ ഫ്ലാറ്റ് ഫോർ ത്രീ എന്ന സിനിമയിൽ അബ്രഹാമിന് ഒരു ചെറിയ വേഷം ഉണ്ടായിരുന്നു. 2015-ൽ സംവിധായകൻ ഇവാൻ കൊട്രോണിയോയുടെ ഓഡിഷന് ഒരു മാസത്തിനുശേഷം, അബ്രഹാമിന് ടിവി സീരീസായ È അരിവറ്റ ലാ ഫെലിസിറ്റയിൽ ഒരു വേഷം ലഭിച്ചു.2015 മുതൽ, കൊട്രോണിയോയ്‌ക്കൊപ്പം നിരവധി സിനിമകളിലും ടിവി പരമ്പരകളിലും പ്രവർത്തിച്ചിട്ടുണ്ട്.2017 ൽ, ലുൾട്ടിമ റിമ എന്ന ഹ്രസ്വചിത്രത്തിൽ ഇറ്റലിയിലെ ലോർഡ് ബൈറോണിന്റെയും മേരി ഷെല്ലിയുടെയും ജീവിതത്തിൽ താൽപ്പര്യമുള്ള ഒരു യൂണിവേഴ്സിറ്റി വിദ്യാർത്ഥിയായി അബ്രഹാം അഭിനയിച്ചു. 2018-ലെ ഹ്രസ്വ ചിത്രമായ ലാ ഫെസ്റ്റ പി ബെല്ലിസിമയിൽ അമ്മയായി അഭിനയിച്ചു. 2019-ൽ മി വേൾഡ് യംഗ് ഫിലിം ഫെസ്റ്റിവൽ ആരംഭിക്കാൻ അബ്രഹാം സഹായിച്ചു.

അബ്രഹാമിന് ഒരു മകനുണ്ട്. ഇറ്റലിയിലെ വംശീയതയ്‌ക്കെതിരെ അവർ തുറന്നുപറയുന്നു, സമൂഹത്തിന്റെ അരികുകളിൽ ജീവിക്കുന്ന കറുത്തവർഗക്കാർ കത്തോലിക്കാ സംസ്കാരത്തിന്റെ പ്രതിഫലനമാണെന്ന് അവർ പറഞ്ഞു. പുതിയ സംസ്കാരങ്ങളിലേക്ക് മനസ്സ് തുറക്കുന്നതിനുള്ള ഒരു മാർഗമായി അബ്രഹാം യാത്രയെ പ്രോത്സാഹിപ്പിക്കുന്നു.അവർ ഇപ്പോൾ റോമിലാണ് താമസിക്കുന്നത്.

## ഫിലിമോഗ്രാഫി
*2012: *[[A Flat for Three|എ ഫ്ലാറ്റ് ഫോർ ത്രീ ]]*
*2015-2018: *[[È arrivata la felicità|È അരിവറ്റ ലാ ഫെലിസിറ്റ]]* (TV series)
*2017: *L'ഉല്തിമ റിമ* (ഹ്രസ്വചിത്രം)
*2018: *ലാ ഫെസ്റ്റ പി ù ബെല്ലിസിമ* (ഹ്രസ്വചിത്രം)
*2018: *ലാ പേസ് ഓൾ‌ഇം‌പ്രോവിസോ* (ഹ്രസ്വചിത്രം, സംവിധായകൻ)

## അവലംബം

## പുറംകണ്ണികൾ
*Tezeta Abraham at the Internet Movie Database

വർഗ്ഗം:1985-ൽ ജനിച്ചവർ
ഹണി ബീ 2.5

ലാൽ ക്രിയേഷൻസിന്റെ ബാനറിൽ ലാൽ നിർമ്മിച്ച 2017ൽ പ്രദർശനത്തിന് എത്തിയ മലയാള ചലച്ചിത്രമാണ് ***ഹണി ബീ 2.5*** മുഖ്യവേഷങ്ങളിൽ അഷ്കർ അലി,  ലിജോമോൾ ജോസ് എന്നിവരുടെ കൂടെ സഹതാരങ്ങളായി ആസിഫ് അലി, ലാൽ, ഭാവന, ലെന, ഹരിശ്രീ അശോകൻ എന്നിവരും എത്തുന്നു. ഷൈജു അന്തിക്കാട് ആണ് സംവിധാനം ചെയ്തിരിക്കുന്നത്. A.M. ജോസ് സംഗീത സംവിധാനം ചെയ്തിരിക്കുന്നു. ലാൽ എഴുതിയ ഒരു കഥയെ അടിസ്ഥാനപ്പെടുത്തിയാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്.

ഈ ചിത്രത്തിന്റെ പ്രത്യേകത എന്തെന്നാൽ ഇതിന്റെ ചിത്രീകരണം നടത്തിയിരിക്കുന്നത് *[[ഹണി ബീ 2 : സെലിബ്രേഷൻസ്|ഹണി ബീ 2]]ന്റെ* ഷൂട്ടിംഗ് ഇടവേളകളിൽ നിന്നാണ്. .

## അഭിനേതാക്കൾ
*അഷ്കർ അലി - വിഷ്ണു 
*ലിജോമോൾ ജോസ് - കണ്മണി
*ഹരീഷ് പെരുമന 
*ജയസൂര്യ - സിനിമ താരമായി അതിഥി വേഷത്തിൽ
*ഇന്ത്യൻ പല്ലശ്ശേരി
*സച്ചി
### ഹണി ബീ 2 ലെ താരങ്ങൾ
*ആസിഫ് അലി 
*ലാൽ 
*ഭാവന 
*ഹരിശ്രീ അശോകൻ 
*ബാബുരാജ് 
*ശ്രീനാഥ് ഭാസി 
*അരുൺ
*ജീൻ പോൾ ലാൽ 
*ലെന 
*ജോയ് മാത്യു 
*പൊന്നമ്മ ബാബു
*ശ്രീനിവാസൻ
*ബാലു വർഗ്ഗീസ്

## സൗണ്ട് ട്രാക്ക്
ലാൽ എഴുതി A.M. ജോസ് സംഗീത സംവിധാനം ചെയ്ത *ആമിനത്താത്ത* എന്ന ഒരേയൊരു ഗാനം മാത്രമാണ് ചിത്രത്തിൽ ഉള്ളത്.

## അവലംബം

## ബാഹ്യ കണ്ണികൾ
* 

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
നവംബർ റെയ്ൻ

***നവംബർ റെയ്ൻ*** 2007ൽ പുറത്തിറങ്ങിയ ഇന്ത്യൻ മലയാളഭാഷാ ചലച്ചിത്രമാണ്. വിനു ജോസഫ് സംവിധാനം ചെയ്ത ഈ ചിത്രത്തിൽ അരുൺ, ലാലു അലക്സ്, ഗീത, സജീവൻ, അനിയപ്പൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. അനൂപ് എസ് നായർ സംഗീത സംവിധാനം ചെയ്തിരിക്കുന്നു.

## കഥാസാരം
കൃഷ്ണമൂർത്തിയുടെയും (ലാലു അലക്സ്) ഇന്ദിരയുടെയും (ഗീത) മകനാണ് സത്യനാരായണൻ (അരുൺ). കൃഷ്ണമൂർത്തി ഒരു പോലീസ് ഉദ്യോഗസ്ഥനാണ്, തന്റെ മകൻ നന്നായി വിദ്യാഭ്യാസം നേടണമെന്ന് അദ്ദേഹം ആഗ്രഹിക്കുന്നു. സ്കൂൾ വിദ്യാഭ്യാസം കഴിഞ്ഞ് സത്യ കോളേജിൽ ചേരുന്നു. അവൻ തന്റെ പിതാവിന്റെ ആഗ്രഹങ്ങൾ അവഗണിക്കുകയും റൗഡികളുടെ കൂട്ടായ്മയിൽ ഏർപ്പെടുകയും കാലക്രമേണ അവൻ അവരുടെ നായകനാകുകയും ചെയ്യുന്നു. മജീദ് അലി എന്ന അലിക്ക (ഡാനിയൽ ബാലാജി) എന്ന യഥാർത്ഥ വില്ലൻ സത്യയെയും സംഘത്തെയും തുടച്ചുമാറ്റാൻ ശ്രമിക്കുന്നു. സത്യയെ കുരുക്കുന്നതിനായി അയാൾ ചില സമയങ്ങളിൽ പ്രശ്നങ്ങൾ സൃഷ്ടിക്കുന്നു. സത്യ അനുവിനെ സ്നേഹിക്കുകയും മാതാപിതാക്കളുടെ ആഗ്രഹത്തിന് വിരുദ്ധമായി അവളെ വിവാഹം കഴിക്കുകയും ചെയ്യുന്നു. പെട്ടെന്നുള്ള പണം തേടി സത്യയുടെ ടീം ഒരു ബാങ്ക് കൊള്ളയടിക്കാൻ പദ്ധതിയിടുന്നു. ഒടുവിൽ സത്യയുടെ പിതാവ് ആത്മഹത്യ ചെയ്യുന്നു. സത്യ തന്റെ ശത്രുക്കളെ നശിപ്പിക്കുകയും വിജയികളായി പുറത്തുവന്ന് സാധാരണ ജീവിതം നയിക്കുകയും ചെയ്യുമോ? അനന്തരഫലങ്ങൾ പിന്നീടുള്ള ഭാഗത്ത് വിവരിക്കുന്നു.

## അഭിനേതാക്കൾ

*അരുൺ 
*സജീവൻ
*അനിയപ്പൻ
*ഗീത 
*ലാലു അലക്സ് 
*നിമിഷ സുരേഷ് 
*കലാഭവൻ നിയാസ്
*റെജി നായർ
*ഡാനിയേൽ ബാലാജി 
*സാദ്ദിഖ്‌
*സജിത ബേട്ടി 
*സമദ്
*സ്ഫടികം ജോർജ്ജ്
*ശ്രീജിത്ത് രവി
*വിനോദ് കോവൂർ

## അവലംബം

## ബാഹ്യകണ്ണികൾ
* 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
സ്റ്റെഫാനി സൈക്കോൾട്ട്

ഒരു ദക്ഷിണാഫ്രിക്കൻ ചലച്ചിത്ര സംവിധായികയും ചലച്ചിത്ര നിർമ്മാതാവും തിരക്കഥാകൃത്തുമാണ് **സ്റ്റെഫാനി സൈക്കോൾട്ട്** (ജനനം: 1963). 
## ആദ്യകാലജീവിതം
1963-ൽ പ്രിട്ടോറിയയിൽ ജനിച്ച സൈക്കോൾട്ട് ജെ. എം. കോറ്റ്‌സിയുടെ കീഴിൽ ഇംഗ്ലീഷ് പഠിക്കുകയും നതാൽ സർവകലാശാലയിലും കേപ് ടൗൺ സർവകലാശാലയിലും പൊളിറ്റിക്കൽ സയൻസ്, ഫിലിം തിയറി എന്നിവ പഠിക്കുകയും ചെയ്തു.വർണ്ണവിവേചന വിരുദ്ധ വിദ്യാർത്ഥി പ്രസ്ഥാനത്തിൽ സജീവമായിരുന്ന സൈക്കോൾട്ട് നാഷണൽ യൂണിയൻ ഓഫ് സൗത്ത് ആഫ്രിക്കൻ വിദ്യാർത്ഥികളുടെ മീഡിയ ഓഫീസറായി സേവനമനുഷ്ഠിച്ചു. 1990-ൽ ഡർബനിൽ നെൽസൺ മണ്ടേലയുടെ സ്വാഗത ഹോം റാലി ചിത്രീകരിച്ച പ്രൊഡക്ഷൻ ടീം എവിഎ അവർ കൈകാര്യം ചെയ്തിരുന്നു. യൂണിവേഴ്സിറ്റി ഓഫ് ടെലിവിഷൻ ആന്റ് ഫിലിം മ്യൂണിക്കിൽ പഠിക്കാനായി സൈക്കോൾട്ട് ജർമ്മനിയിലേക്ക് പോയി.ഫിലിം ആൻഡ് ടെലിവിഷൻ മ്യൂണിക്കിലെ ക്രിയേറ്റീവ് റൈറ്റിംഗ് ഡിപ്പാർട്ട്‌മെന്റിൽ എഴുത്തുകാരിയും സംവിധായികയുമായി പ്രവർത്തിച്ചിട്ടുണ്ട്.

2001-ൽ, സൈക്കോൾട്ട് ചലച്ചിത്ര രംഗത്ത് അരങ്ങേറ്റം കുറിച്ചത് മാലുണ്ടെയിലൂടെയാണ്. ഇത് വൈറ്റ് ഭരണ വ്യവസ്ഥയിലെ ഒരു മുൻ സൈനികനുമായി ചങ്ങാത്തത്തിലാകുന്ന വണ്ടർ‌ബോയ് എന്ന ആൺകുട്ടിയുടെ കഥ പറയുന്നു. മികച്ച സംവിധായകനുൾപ്പെടെ ആറ് അവന്തി അവാർഡുകൾ ഇതിന് ലഭിച്ചു. ലാഭത്തിന്റെ ഒരു ഭാഗം തെരുവ് കുട്ടികൾക്കുള്ള മണ്ടേലയുടെ ചാരിറ്റിക്ക് അവർ നൽകി. 2007-ൽ നിർമ്മിച്ച ടിവി കോമഡി ചിത്രം ഗ്വെൻഡോലിൻ സംവിധാനം ചെയ്തു.  2010-ൽ അവർ തെമ്പ തിരക്കഥയെഴുതുകയും സംവിധാനം, സഹനിർമ്മാണം എന്നിവ നടത്തുകയും ചെയ്തു. ലൂത്സ് വാൻ ഡിജക്കിന്റെ നോവലിനെ അടിസ്ഥാനമാക്കി ഫുട്ബോളിനോട് അഭിനിവേശമുള്ള ഒരു കൊച്ചുകുട്ടിയുടെയും എയ്ഡ്സ് ബാധിതനായ അമ്മയുടെയും കഥ പറയുന്ന ഒരു കുടുംബ നാടകമാണ് ഇത്. 2010 ലെ സാൻസിബാർ അന്താരാഷ്ട്ര ചലച്ചിത്രമേളയിൽ തേമ്പയ്ക്ക് യുനിസെഫ് ബാലാവകാശ അവാർഡ് ലഭിച്ചു. ഇംഗ ലിൻഡ്സ്ട്രോം പരമ്പരയുടെ നിരവധി എപ്പിസോഡുകൾ സൈക്കോൾട്ട് സംവിധാനം ചെയ്തിട്ടുണ്ട്.

അർജന്റീനയിലെ ഒരു ചലച്ചിത്രകാരനെ വിവാഹം കഴിച്ച സൈക്കോൾട്ടിന് ഒരു മകനുണ്ട്.

## ഫിലിമോഗ്രാഫി
*1998: *MBUBE - ഡൈ നാച്ച് ഡെർ ലോവൻ* (director)
*2001: *മാലുണ്ടെ * (എഴുത്തുകാരി / സംവിധായിക)
*2007: *ഗ്വെൻഡോളിൻ* (സംവിധായിക)
*2007: *ടാംഗോ സു ഡ്രിറ്റ്* (എഴുത്തുകാരി )
*2009: *എല്ലാസ് മിസ്റ്ററി* (എഴുത്തുകാരി )
*2010: *തെമ്പ* (എഴുത്തുകാരി /സംവിധായിക/co-producer)
*2010: *ഐൻ സോമർ ഇൻ കപ്‌സ്റ്റാഡ്റ്റ്* (എഴുത്തുകാരി )
*2010: *ഐൻ സോമർ ഇൻ മാരാകെഷ്* (എഴുത്തുകാരി )
*2011: * ഐൻ സോമർ ഇൻ ഡെൻ ബെർഗൻ* (എഴുത്തുകാരി )
*2012: *ഡൈ ലൊ̈വിൻ* (എഴുത്തുകാരി /സംവിധായിക)
*2013: *വെയിറ്റ് ഹിന്റർ ഡെം ഹൊറിസോണ്ട്* (എഴുത്തുകാരി /സംവിധായിക)
*2013: *മെയിൻ ഗാൻസസ് ഹാൽബെസ് ലെബൻ* (TV series, എഴുത്തുകാരി )
*2013: *സ്വിഷെൻ ഹിമ്മൽ അൻഡ് ഹിയർ* (എഴുത്തുകാരി )
*2016-2020: *ഇംഗ ലിൻഡ്സ്ട്രോം* (TV series, എഴുത്തുകാരി /സംവിധായിക)
*2018: *സിസെലിയ അർഹെൻ: ഡിച് സു ലീബെൻ* (സംവിധായിക)

## അവലംബം

## പുറംകണ്ണികൾ
*Stefanie Sycholt at the Internet Movie Database.

വർഗ്ഗം:1963-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര സംവിധായികമാർ
നോബുലെ മഹ്‌ലസേല

ഒരു ദക്ഷിണാഫ്രിക്കൻ നടിയും മോഡലുമാണ് **നോബുലെ മിമി മഹ്‌ലസേല** (ജനനം: 10 ഏപ്രിൽ 1982).ജനപ്രിയ സീരിയൽ 7 ഡി ലാനിലെ 'അഗ്ഗി എൻ‌ഗ്‌വെൻ‌യ-മെയിൻ‌ജീസ്' എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
## സ്വകാര്യ ജീവിതം
1982 ഏപ്രിൽ 10 ന് ദക്ഷിണാഫ്രിക്കയിലെ സോവെറ്റോയിലെ ബരഗ്വനാഥ് ആശുപത്രിയിൽ മഹ്‌ലസേല ജനിച്ചു. 1999-ൽ ജോഹന്നാസ്ബർഗിലെ വേവർലി ഗേൾസ് ഹൈസ്കൂളിൽ കലാലയ പ്രവേശനം  ചെയ്തു. തുടർന്ന് ഷ്വാനെ യൂണിവേഴ്‌സിറ്റി ഓഫ് ടെക്‌നോളജി (ടി.യു.ടി) എന്നറിയപ്പെടുന്ന പ്രിട്ടോറിയ ടെക്‌നിക്കോണിൽ നിന്ന് നാടകം പഠിച്ചു.

## കരിയർ
ടെലിവിഷൻ രംഗത്തു പ്രവേശിക്കുന്നതിനുമുമ്പ് ഒരു എബി‌എസ്‌എ ഇൻ-ഹൗസ് പരസ്യത്തിനായി അവർ ഒരു ‘സെക്രട്ടറി’ ആയി അഭിനയിച്ചു.2012 ൽ മാഡ് ബഡ്ഡീസ് എന്ന ചിത്രത്തിലൂടെ ചലച്ചിത്ര രംഗത്ത് പ്രവേശിച്ച അവർ 'ഫീമെയ്ൽ ട്രാഫിക് കോപ്പ്' എന്ന ചെറിയ വേഷം ചെയ്തു. 2016-ൽ മൈ ഫാദേഴ്‌സ് വാർ എന്ന ചിത്രത്തിൽ 'എൻതറ്റി' എന്ന വേഷം ചെയ്തു.

2010 മുതൽ പ്രശസ്തമായ ടെലിവിഷൻ സീരിയൽ 7de ലാനിൽ 'ആഗീ എൻ‌ഗ്‌വെൻ‌യ-മെയിന്റ്ജീസ്' എന്ന കഥാപാത്രത്തെ അവതരിപ്പിച്ചു.ഈ വേഷം വളരെയധികം പ്രചാരം നേടി.

## ഫിലിമോഗ്രാഫി

## അവലംബം

## പുറംകണ്ണികൾ
* 
* 'Don't be mean': Nobuhle Mahlasela & Mvelo Makhanya take on cyberbullies
* Nobuhle Mahlasela shows off her bikini bod 
* Sing along with 7de Laan's beloved 'Aggie' as the actress spins her favourite hits from the 80s and 90s
* 13 Fun Facts About Mimi Mahlasela 
* Steal her style: Here’s where to get ‘7de Laan’ actress Nobuhle Mahlasela’s cool kimono

വർഗ്ഗം:1982-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
അമീലി വബെഹി

ഒരു ഐവറിയൻ നടിയും ഹാസ്യനടിയുമാണ് **അമീലി വബേഹി സാദ്‌ജെ.**
## ആദ്യകാലജീവിതം
പ്രൈമറി സ്കൂളിലെ നാടക നിർമ്മാണത്തിൽ വബേഹി അഭിനയിക്കാൻ തുടങ്ങുകയും ബൈബിളിലെ ഒരു നാടകത്തിൽ അബ്രഹാമിന്റെ ഭാര്യ സാറയെ അവതരിപ്പിക്കുകയും ചെയ്തു. 1992 ൽ ഗ്വിഗ്നോൾസ് ഡി അബിജാൻ ട്രൂപ്പിലൂടെ അവർ അഭിനയരംഗത്തേക്ക് പ്രവേശിച്ചു. 1994-ൽ വബേഹി തന്റെ ആദ്യ ചിത്രമായ കൂപ്പബിൾ ട്രഡിഷനിലും 2002-ൽ മാ ഫാമിലി എന്ന ടിവി പരമ്പരയിലും അഭിനയിച്ചു. ക്ലെമന്റൈൻ എന്ന കഥാപാത്രം ഐവറി കോസ്റ്റിൽ പ്രശസ്തി നേടി. 2007-ൽ ഡ്രാഗോണിയർ എന്ന നാടകത്തിൽ വബേഹി അഭിനയിച്ചു.

അബിസി ഡെൽറ്റയോടൊപ്പം വബേഹി അഭിനയിച്ചിട്ടുണ്ട്. ചലച്ചിത്ര നിർമ്മാണത്തിനായി അക്കിസി ഡെൽറ്റയ്ക്ക് വാഗ്ദാനം ചെയ്ത 100 ദശലക്ഷം സിഎഫ്എ ഫ്രാങ്കുകൾ വിതരണം ചെയ്യുമെന്ന വാഗ്ദാനം പാലിക്കുന്നതിൽ ഐവറിയൻ സാംസ്കാരിക മന്ത്രി മൗറീസ് ബന്ദമാൻ പരാജയപ്പെട്ടുവെന്ന് 2018-ൽ വബേഹി വിമർശിച്ചു. ചലച്ചിത്രമേഖലയിലെ അഭിനേതാക്കൾക്ക് തുറന്ന മനസ്സില്ലായ്മ, മാർഗനിർദ്ദേശം, ദൃശ്യപരത എന്നിവയുടെ അഭാവമാണ് രചയിതാക്കളിൽ നിന്നുള്ള നിസ്സംഗതയെന്ന് വബേഹി പറയുന്നു. സർക്കാരിന്റെ കഴിവില്ലായ്മ കാരണം, മാ ഗ്രാൻഡെ ഫാമിലി എന്ന ടിവി സിനിമ പൂർത്തിയായില്ല.  2020-ൽ അബിജാനിൽ നടന്ന "ഡ്ര ൾസ് ഡി ഫെംസ്" ഷോയുടെ സെക്കൺ പതിപ്പിൽ വബേഹി പങ്കെടുത്തു.

വബേഹിക്ക് ഒരു മകനുണ്ട്.  അവർ ഒരു ക്രിസ്ത്യാനിയാണ്. ധ്യാനിക്കാൻ പതിവായി ബൈബിൾ ഭാഗങ്ങൾ വായിക്കുന്നു. വ്യഭിചാരത്തിനെതിരായ ഐവറി കോസ്റ്റിന്റെ നിയമത്തെ വബെഹി വിമർശിച്ചു. 

## ഭാഗിക ഫിലിമോഗ്രാഫി
*1994: *കൂപ്പബിൾ ട്രഡിഷൻ*
*2002: *[[Ma Famille|മാ ഫാമില്ലെ]]* (TV സീരീസ്)
*2008: *സൂപ്പർ ഫ്ലിക്ക്സ്* (TV സീരീസ്)

## അവലംബം

## പുറംകണ്ണികൾ
*Amélie Wabehi at the Internet Movie Database

വർഗ്ഗം:ഐവറിയൻ നടിമാർ
സോഫിയ അമര

മൊറോക്കൻ പത്രപ്രവർത്തകയും ചലച്ചിത്ര സംവിധായകയുമാണ് **സോഫിയ അമര** (ജനനം: 25 മെയ് 1968).
## ആദ്യകാലജീവിതം
1968-ൽ കാസബ്ലാങ്കയിലാണ് അമര ജനിച്ചത്. ജോർദാൻ സർവകലാശാലയിൽ നിന്ന് പൊളിറ്റിക്കൽ സയൻസിൽ ബിരുദവും 1996-ൽ പാരീസിലെ ഐഇപിയിൽ നിന്നും ബിരുദവും നേടി. വിവിധ ചാനലുകൾക്കും റേഡിയോ സ്റ്റേഷനുകൾക്കുമായി മിഡിൽ ഈസ്റ്റിൽ ഒരു കറസ്‌പോണ്ടന്റായി അമര തന്റെ ഔദ്യോഗിക ജീവിതം ആരംഭിച്ചു. ആദ്യത്തെ പലസ്തീൻ ഇൻതിഫാദ, ഇറാഖ് കുവൈത്ത് ആക്രമണം, യാസർ അറഫാത്തിന്റെ ഗാസയിലേക്കുള്ള മടക്കയാത്ര തുടങ്ങിയ സംഭവങ്ങൾ അവർ വിശദീകരിച്ചു.

ഈജിപ്തിലെ അറബ് വസന്തത്തെക്കുറിച്ച് അമര റിപ്പോർട്ട് ചെയ്തു. കെയ്‌റോയിലെ പ്രതിഷേധക്കാർക്കൊപ്പം രണ്ടുതവണ ജയിലിലടയ്ക്കപ്പെട്ടു. 2011-ൽ സിറിയൻ ആഭ്യന്തരയുദ്ധം ആരംഭിച്ചതിനുശേഷം അവർ ഡോക്യുമെന്ററികൾ നിർമ്മിച്ചു. 2014-ൽ അമര ഇൻ‌ഫിൽ‌ട്രീ ഡാൻസ് എൽ‌ഫെർ‌ സിറിയൻ‌: ഡു പ്രിൻ‌ടെം‌പ്സ് ഡി ഡമാസ് എതാറ്റ് ഇസ്ലാമിക് എന്ന പുസ്തകം പ്രസിദ്ധീകരിച്ചു. അതിൽ ഇസ്ലാമിക് സ്റ്റേറ്റ് ഓഫ് ഇറാഖ് ആന്റ് ദി ലെവന്റ് (ഐ‌സി‌എൽ) യഥാർത്ഥത്തിൽ ബഷർ അൽ അസദിന്റെ സഖ്യകക്ഷിയാണെന്ന് അവർ നിർദ്ദേശിച്ചു. 2017-ൽ മൊസൂൾ സ്വാതന്ത്യ്രമായതിനു ശേഷം ഇറാഖ് സൈന്യവുമായി നഗരത്തിലേക്ക് പ്രവേശിച്ച ആദ്യത്തെ വനിതാ പത്രപ്രവർത്തകയായി അമര മാറി.

2017-ൽ അവർ ദ ലോസ്റ്റ് ചിൽഡ്രൻ ഓഫ് കാലിഫേറ്റ് എന്ന ഡോക്യുമെന്ററി സംവിധാനം ചെയ്തു. അതിൽ എട്ട് വയസ് പ്രായമുള്ള കുട്ടികൾ മസ്തിഷ്കപ്രക്ഷാളനം നടത്തുകയും ആയുധ പരിശീലനം നേടുകയും ചെയ്യുന്നു.മോണ്ടെ-കാർലോ ടിവി ഫെസ്റ്റിവലിൽ ഇതിന് അമാഡ് (AMADE) സമ്മാനം ലഭിച്ചു.  2018-ൽ ബാഗ്ദാദി ദി ഖലീഫ് ഓഫ് ടെറർ എന്ന പുസ്തകം അമര പ്രസിദ്ധീകരിച്ചു. ഐ‌സി‌എൽ നേതാവ് അബുബക്കർ അൽ ബാഗ്ദാദിയുടെ മുൻ ഭാര്യയും മകളുമായുള്ള അഭിമുഖങ്ങൾ അതിൽ ഉണ്ടായിരുന്നു.

2019-ൽ യുഎസ് പ്രസിഡന്റ് ഡൊണാൾഡ് ട്രംപിന് മിഡിൽ ഈസ്റ്റ് നയം ഇല്ലെന്നും സൗദി സർക്കാരിന്റെ ദുരുപയോഗം അവഗണിച്ചതായും അവർ വിമർശിച്ചു. അറബ് വസന്തത്തിന്റെ ഏറ്റവും ആശങ്കാജനകമായ നിഗമനം “സ്വന്തം താൽപ്പര്യങ്ങളുടെ അടിസ്ഥാനത്തിൽ പ്രവർത്തിക്കുന്ന പ്രതിസന്ധിഘട്ട മാനേജർമാരുണ്ട്. അത് പലപ്പോഴും മാറുകയും ചിലപ്പോൾ മോശമായി കണക്കാക്കുകയും ചെയ്യുന്നു” എന്നാണ് അമര പ്രസ്താവിച്ചത്.

## ഭാഗിക ഫിലിമോഗ്രാഫി
*2011: *സിറി, ഡാൻസ് എൽഫെർ ഡി ലാ റിപ്രഷൻ* (എഴുത്തുകാരൻ / സംവിധായകൻ)
*2011: *ലെ ഗ്രാൻഡ് ജേണൽ ഡി കനാൽ+* (TV സീരീസ്)
*2011-2013: *സ്പെഷ്യൽ ഇൻവെസ്റ്റിഗേഷൻ* (TV സീരീസ്, സംവിധായിക)
*2012: *Syrie, au cœur de l’armée libre* (സംവിധായിക)
*2013: *ലെ റെനെഗറ്റ് (The renegade)* (സംവിധായിക)
*2014: *L'invité* (TV സീരീസ്)
*2017: *എൻക്വെറ്റ് എക്‌സ്‌ക്ലൂസീവ്* (TV സീരീസ്, സംവിധായിക)
*2017: *ദി ലോസ്റ്റ് ചിൽഡ്രൺ ഓഫ് ദി കാലിഫേറ്റ്* (സംവിധായിക)
*2019: *C à vous* (TV സീരീസ്)
*2019: *അൽ ബാഗ്ദാദി, ലെസ് സീക്രട്ട്സ് ഡി യൂൺ ട്രാക്വു* (സംവിധായിക)

## അവലംബം

## പുറംകണ്ണികൾ
*Sofia Amara at the Internet Movie Database

വർഗ്ഗം:1968-ൽ ജനിച്ചവർ
ലീ വിവിയർ

ദക്ഷിണാഫ്രിക്കൻ നടിയാണ് **ലീ വിവിയർ.**ജനപ്രിയ പരമ്പരകളായ ബിന്നെലാൻ‌ഡേഴ്സ്, മെൻസ് മെൻസ്, വണ്ടർ‌ലസ്റ്റ് എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.

## സ്വകാര്യ ജീവിതം
ദക്ഷിണാഫ്രിക്കയിലെ കേപ് ടൗണിൽ കുടുംബത്തിലെ നാല് മക്കളിൽ ഒരാളായി അവർ ജനിച്ചു. അമ്മ അഡ്രി ട്രോസ്കി ഒരു നാടക അദ്ധ്യാപികയായിരുന്നു. മെട്രിക് വർഷത്തിനുശേഷം അവർ ചിലിയിൽ പോകുകയും ആറുമാസത്തിനുള്ളിൽ സ്പാനിഷ് നന്നായി സംസാരിക്കാനും തുടങ്ങി. ദക്ഷിണാഫ്രിക്കയിലേക്ക് മടങ്ങിയ ശേഷം കേപ് ടൗൺ സർവകലാശാലയിൽ നാടകം പഠിച്ചെങ്കിലും പൂർണ്ണമായും യോഗ്യത നേടിയില്ല. എന്നിരുന്നാലും, 2015-ൽ ഗ്രഹാംസ്റ്റൗണിലെ റോഡ്‌സ് യൂണിവേഴ്‌സിറ്റിയിൽ നാടക കലയിൽ ബിരുദം നേടി. ലണ്ടനിലെ ട്രിനിറ്റി കോളേജിൽ ഗ്രേഡ് 8 സ്പീച്ച് ആൻഡ് ഡ്രാമ പരിശീലനം പൂർത്തിയാക്കി.

അവരുടെ മൂത്ത സഹോദരി, ട്രിക്സ് വിവിയർ ഒരു നടിയാണ്. 2019-ൽ ഡിയോൺ മേയറുടെ നോവൽ പരമ്പര ട്രാക്കേഴ്സിലെ അഭിനയത്തിന്റെ പേരിൽ അറിയപ്പെടുന്നു.
## കരിയർ
റണ്ണർ എന്ന ഹ്രസ്വചിത്രത്തിൽ അവർ 'ലൂയിസ' എന്ന കഥാപാത്രത്തെ അവതരിപ്പിച്ചു. ഇതിന് ഫൈവ് കോണ്ടിനെന്റ്സ് ഇന്റർനാഷണൽ ഫിലിം ഫെസ്റ്റിവൽ അവാർഡിൽ ഒരു ഹ്രസ്വചിത്രത്തിലെ മികച്ച നടിക്കുള്ള അവാർഡ് നേടി. തുടർന്ന് വണ്ടർലസ്റ്റ് എന്ന ചിത്രത്തിന് മികച്ച നടിക്കുള്ള സിൽവർ സ്‌ക്രീൻ അവാർഡ് നേടി.2019-ൽ ഡൈ സ്പ്രിയസ് എന്ന ചിത്രത്തിലും തുടർന്ന് 2018 ഫിൻസ്ക്രിഫ് എന്ന ചിത്രത്തിലും അഭിനയിച്ചു. 

സിനിമയ്‌ക്ക് പുറമേ, ബിന്നലാന്റേഴ്‌സ് പോലുള്ള നിരവധി ടെലിവിഷൻ പരമ്പരകളിൽ അവർ അഭിനയിച്ചു. അതിൽ 2017-ൽ 'ലിക' എന്ന കഥാപാത്രത്തെ അവതരിപ്പിച്ചു. അതേസമയം, ഡൈ കാസ്റ്റൽ, ഡൈ സ്പ്രിയസ്, ഫിൻസ്ക്രിഫ്, ദി ഡോക്കറ്റ്, ദി ഗേൾ ഫ്രം സെന്റ് ആഗ്നസ് എന്നീ പരമ്പരകളിൽ അഭിനയിച്ചു.2018-ൽ ടെലിവിഷൻ സീരിയലായ മെൻസ് മെൻസിൽ 'സലോമി' എന്ന കഥാപാത്രത്തെ അവതരിപ്പിച്ചു. 

## ഫിലിമോഗ്രാഫി

## അവലംബം

## പുറംകണ്ണികൾ
* 
* 10 questions to Lea Vivier

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
സിണ്ടി സ്വാൻ‌പോയൽ

ഒരു ദക്ഷിണാഫ്രിക്കൻ നടിയാണ് **സിണ്ടി സ്വാൻ‌പോയൽ** (ജനനം: 15 ഡിസംബർ 1981). ജനറേഷൻസ്, ബിന്നെലാൻ‌ഡേഴ്സ്, എഗോളി: പ്ലേസ് ഓഫ് ഗോൾഡ് എന്നീ പ്രശസ്തമായ പരമ്പരകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
## സ്വകാര്യ ജീവിതം
1981 ഡിസംബർ 15 ന് സ്വാൻ‌പോയൽ ദക്ഷിണാഫ്രിക്കയിലെ ട്രാൻസ്വാളിലെ ക്രഗേർസ്‌ഡോർപ്പിൽ ജനിച്ച് പ്രിട്ടോറിയയിൽ വളർന്നു. ഹൈസ്കൂൾ പഠനകാലത്ത് കേപ് ടൗണിൽ താമസിക്കുകയും ഡർബൻവില്ലെ ഹൈസ്കൂളിൽ കലാലയ പ്രവേശനം ചെയ്യുകയും ചെയ്തു. 2003-ൽ സ്റ്റെല്ലൻബോഷ് സർവകലാശാലയിൽ നിന്ന് ബിഎ നാടക ബിരുദം നേടി.
## കരിയർ
മരിന്ദ ഏംഗൽ‌ബ്രെക്റ്റ് സംവിധാനം ചെയ്ത സർക്കിൾസ് ഇൻ എ ഫോറസ്റ്റ് എന്ന നാടക നിർമ്മാണത്തിൽ പ്രൊഫഷണൽ നടിയായി അവർ അഭിനയിച്ചു. കേപ് ടൗണിലെ ആർട്സ്കേപ്പ് തിയേറ്ററിലാണ് ഷോ അവതരിപ്പിച്ചത്. 2004-ൽ ക്ലീൻ കാരൂ ദേശീയ കലോത്സവത്തിലും നിർമ്മാണം അവതരിപ്പിച്ചു. 2005-ൽ കേപ് ടൗണിൽ നിന്ന് ജോഹന്നാസ്ബർഗിലേക്ക് മാറി ടെലിവിഷൻ പരമ്പരയായ എഗോലി: പ്ലേസ് ഓഫ് ഗോൾഡിൽ ടെലിവിഷൻ അരങ്ങേറ്റം നടത്തി.നാടകത്തിൽ 'ജൂലൈ' എന്ന കഥാപാത്രത്തെയാണ് അവർ അവതരിപ്പിച്ചത്. 2008-ൽ എൽസെറ്റ് മാർഷ്ചാക്ക് സംവിധാനം ചെയ്ത ഹൗട്ട്ക്രൂയിസ്, 2011-ൽ സ്റ്റീഫൻ വാൻ നീക്കർക് തുടങ്ങിയ നാടകത്തിന്റെ വിജയത്തിനുശേഷം, നിരവധി നാടക നിർമ്മാണങ്ങളിൽ അവർ അഭിനയിച്ചു. ആൽബി മൈക്കിൾസ് സംവിധാനം ചെയ്ത ദി ക്രൂസിബിൾ എന്ന പ്രൊഡക്ഷനിൽ അവർ അഭിനയിച്ചു. 

ദി മേറ്റിങ് ഗെയിം, 90 പ്ലെയിൻ സ്ട്രീറ്റ്, സ്കെലിട്ടൺസ് ഇൻ ദി ക്ലോസറ്റ്, സോപ്പ് ഓപ്പറ, 7th അവന്യൂ, വില്ല റോസ, ജനറേഷൻസ് തുടങ്ങിയ ടെലിവിഷൻ സീരിയലുകളിലും അവർ അഭിനയിച്ചു. കോമഡി സീരീസായ ലാഫ് ഔട്ട് ലൗഡ്, പ്രോസ് സ്ട്രീറ്റ് എന്നിവയിൽ അവർ അഭിനയിച്ചു. തുടർന്ന് സ്റ്റെർലോപ്പേഴ്‌സ് എന്ന kykNET പരമ്പരയിൽ അഭിനയിച്ചു.
## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1981-ൽ ജനിച്ചവർ
കെ. മഹാബല ഭണ്ഡാരി

കേരളത്തിലെ ഒരു രാഷ്ട്രീയ പ്രവർത്തകനും കന്നട ആക്റ്റിവിസ്റ്റും മുൻ നിയമസഭാംഗവുമായിരുന്നു **കെ. മഹാബല ഭണ്ഡാരി** (ജീവിതകാലം:16 ജൂൺ 1927 - 7 ജനുവരി 1978) എന്ന **കലിഗേ മഹാബല ഭണ്ഡാരി**. മഞ്ചേശ്വരം നിയമസഭാമണ്ഡലത്തിൽ നിന്നും രണ്ടും മൂന്നും കേരളനിയമസഭകളിലേക്ക് ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. രണ്ടും മൂന്നും നിയമസഭകളിൽ സ്വതന്ത്രനായി മത്സരിച്ചാണ് വിജയിച്ചത്.
## ആദ്യകാല ജീവിതം
കാസർഗോഡിനു സമീപമുള്ള ഒരു ഗ്രാമത്തിൽ 1927 ജൂൺ 16നായിരുന്നു ജനനം, അച്ഛൻ സങ്കപ്പ ഭണ്ഡാരിയും അമ്മ ശങ്കരിയുമായിരുന്നു. അദ്ദേഹത്തിന്റെ കുട്ടിക്കാലത്ത് തന്നെ അച്ഛൻ മരണപ്പെട്ടിരുന്നു. നീലേശ്വരത്തെ രാജാസ് ഹൈസ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. തുടർ പഠനം മംഗലാപുരം സെന്റ് അലോഷ്യസ് കോളേജിലാണ് നടത്തിയത്. മംഗലാപുരത്ത് താമസിച്ചു തന്നെ അലോഷ്യസ് കോളേജിൽ നിന്ന് പഠനം പൂർത്തിയാക്കിയതിനു ശേഷം ബെൽഗാമിൽ നിന്ന് നിയമത്തിൽ ബിരുദവും നേടി. 1951 മുതൽ കാസർഗോടീലെ അറിയപ്പെടുന്ന ഒരു ക്രിമിനൽ വക്കീലായിരുന്നു ഇദ്ദേഹം. കന്നട ആക്റ്റിവിസ്റ്റായിരുന്ന സുവാസിനി ഭണ്ഡാരിയാണ് ഭാര്യ.
## രാഷ്ട്രീയത്തിൽ
ഭാഷാ അടിസ്ഥാനത്തിൽ സംസ്ഥാനങ്ങൾ രൂപീകരിച്ചപ്പോൾ ദക്ഷിണ കന്നഡ ജില്ലയിലെ കാസർഗോഡിനെ കേരളത്തിന്റെ ഭാഗമാക്കിയത്തിൽ പ്രതിഷേധിച്ച് കർണാടക പ്രതികരണ സമിതി എന്ന പേരിൽ ഒരു സംഘടന സ്ഥാപിക്കാൻ മുന്നിട്ടിറങ്ങി. കർണാടക പ്രതികരണ സമിതിയുടെ ആരംഭ മുതൽക്കെ അതിന്റെ ജനറാൽ സെക്രട്ടറിയായിരുന്നു.  മഞ്ചേസ്വരം നിയമസഭാമണ്ഡലത്തിൽ നിന്ന് കർണാടക സമിതിയുടെ പിന്തുണയോടെ 1960, 1965, 1967കളിലെ തിരഞ്ഞെടുപ്പുകളിൽ ഇദ്ദേഹം വിജയിച്ചു. ഇതിനു പുറമെ ഓൾ കർണ്ണാടക ബോർഡർ ഏരിയ ആക്ഷൻ കമ്മിറ്റിയുടെ വൈസ് പ്രസിഡന്റ്, നവചേതന പ്രകാസൻ ഓഫ് പേർഡലയുടെ ചെയർമാനുമായിരുന്നു. 1960-ൽ ഭണ്ഡാരി കമ്മ്യൂണിസ‌്റ്റ‌് പാർട്ടിയുടെ എം. രാമപ്പയെയും 1965ലും , 1967ലും സിപിഎമ്മിലെ എം. രാമണ്ണറൈയെയുമാണ് പരാജയപ്പെടുത്തിയത്.

*സമാഗമ* എന്ന ഒരു കന്നട നോവൽ എഴുതി പ്രസിദ്ധീകരിച്ചിരുന്നു. 1978 ജനുവരി 7-ന് ഇദ്ദേഹം അന്തരിച്ചു.

## അവലംബം

വർഗ്ഗം:ജൂൺ 16-ന് ജനിച്ചവർ
വർഗ്ഗം:1927-ൽ ജനിച്ചവർ
വർഗ്ഗം:ജനുവരി 7-ന് ജനിച്ചവർ
വർഗ്ഗം:1978-ൽ ജനിച്ചവർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
നോലുത്തണ്ടോ മെജെ

ഒരു ദക്ഷിണാഫ്രിക്കൻ നടിയും ഗായികയുമാണ് **നോലുത്തണ്ടോ 'നോളി' മെജെ നകായ്** (ജനനം: 10 ഡിസംബർ 1986).ഫെയർ‌വെൽ എല്ല ബെല്ല, സ്വാർട്ട് വാട്ടർ, സൈലന്റ് വിറ്റ്നസ് എന്നീ ജനപ്രിയ സീരിയലുകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.

## സ്വകാര്യ ജീവിതം
1986 ഡിസംബർ 10 ന് ദക്ഷിണാഫ്രിക്കയിലെ കേപ് ടൗണിലാണ് മെജെ ജനിച്ചത്. കേപ് ടൗണിലെ ക്യാമ്പ്സ് ബേ ഹൈസ്കൂളിൽ നിന്ന് അവർ വിദ്യാഭ്യാസം പൂർത്തിയാക്കി. അവരുടെ ഇളയ സഹോദരൻ സോബന്തു എൻകായ് ദക്ഷിണാഫ്രിക്കൻ ടെലിവിഷനിലും സിനിമയിലും ജനപ്രിയ നടനാണ്.
## കരിയർ
2002-ൽ എം-നെറ്റ് റിയാലിറ്റി മത്സരങ്ങളുടെ ആദ്യ സീസണിലെ മികച്ച 100 ൽ എത്തി. 2003-ൽ രണ്ടാം സീസണിൽ ടോപ്പ് 12 ഫൈനലിസ്റ്റുകളിൽ ഒരാളായി മാറി. 2011-ൽ ഏഴാം സീസണിൽ വീണ്ടും മത്സരിച്ച് ടോപ്പ് 16 ഫൈനലിസ്റ്റായി.

2014 ഏപ്രിൽ 28 ന് പ്രശസ്തമായ ടെലിവിഷൻ സോപ്പി ഇസിഡിംഗോയിൽ വീട്ടുജോലിക്കാരിയായ 'സുകിസ കോണ്ടിലേ' എന്ന കഥാപാത്രത്തെ അവതരിപ്പിച്ചു.2015-ൽ റിയാലിറ്റി മത്സരമായ ദ സിംഗ്-ഓഫ് എസ്‌എയുടെ ആദ്യ സീസണിന്റെ അവതാരകയായി.2018-ൽ ഫെയർ‌വെൽ എല്ല ബെല്ല എന്ന ചിത്രത്തിൽ 'ഖാനിസ' എന്ന കഥാപാത്രത്തെ അവതരിപ്പിക്കുകയും ചെയ്തു.

## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1986-ൽ ജനിച്ചവർ
ഭൂമിയുടെ അവകാശികൾ (ചലച്ചിത്രം)

ടി.വി. ചന്ദ്രൻ രചനയും സംവിധാനവും നിർവഹിച്ച 2012ൽ പ്രദർശനത്തിന് എത്തിയ ഫീച്ചർ ചലച്ചിത്രമാണ് ***ഭൂമിയുടെ അവകാശികൾ***. വൈക്കം മുഹമ്മദ് ബഷീറിന്റെ ഇതേ പേരിൽ ഒരു ചെറുകഥ ഉണ്ടെങ്കിലും ഈ ചിത്രം അതിനെ ആധാരമാക്കിയുള്ളതല്ല. കൈലാഷ് കേന്ദ്ര കഥാപാത്രത്തെ അവതരിപ്പിച്ച ചിത്രത്തിൽ ശ്രീനിവാസൻ, മൈഥിലി എന്നിവർ മറ്റു പ്രധാന കഥാപാത്രങ്ങളെ അവതരിപ്പിക്കുന്നു. യെസ് സിനിമയുടെ ബാനറിൽ ആനന്ദ് കുമാർ നിർമിച്ച ഈ ചിത്രത്തിന്റെ ചിത്രീകരണം പ്രധാനമായും നെല്ലിയാമ്പതി, ഒറ്റപ്പാലം, ഷൊർണ്ണൂർ എന്നിവിടങ്ങളിലാണ് നടന്നത്. 

## പ്രദർശനം
2012 നവംബർ 27ന് 43ആം IFFI ചലച്ചിത്രോത്സവത്തിൽ 
പ്രദർശിപ്പിച്ചു. കേരള അന്താരാഷ്ട്ര ചലച്ചിത്രോത്സവത്തിലും ഈ ചിത്രം ഔദ്യോഗികമായി തിരഞ്ഞെടുക്കപ്പെട്ടു.

## അഭിനേതാക്കൾ
* കൈലാഷ്... മോഹനചന്ദ്രൻ നായർ
* ശ്രീനിവാസൻ... ബീരാനിക്ക
* മൈഥിലി... മോഹനചന്ദ്രന്റെ അയൽവാസി
* ശങ്കർ
* ഷഹബാസ് അമൻ... അരവിന്ദൻ
* മീര നന്ദൻ
* ലക്ഷ്മി
* മാമുക്കോയ
* ഇന്ദ്രൻസ്... പോസ്റ്റ്മാൻ
* അരുൺ
* ഊർമ്മിള ഉണ്ണി
* ശിൽപി മർവാഹ
* E. A. രാജേന്ദ്രൻ
* വിഷ്ണു ഉണ്ണികൃഷ്ണൻ

## അവലംബം

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
എംബോംഗ് അമാറ്റ

നൈജീരിയൻ നടിയാണ് **എംബോംഗ് അമാറ്റ.** ബ്ലാക്ക് നവംബർ, ഫോർഗെറ്റിങ് ജൂൺ, ഇനാലെ തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്. 2003-ൽ "മോസ്റ്റ് ബ്യൂട്ടിഫുൾ ഗേൾ" (അക്വ ഇബോം) മത്സരത്തിൽ വിജയിക്കുകയും 2004-ലെ മിസ് നൈജീരിയ മത്സരത്തിൽ രണ്ടാം സ്ഥാനക്കാരിയും ആയിരുന്നു.
## സ്വകാര്യ ജീവിതം
2001-ൽ കലാബാറിൽ നടന്ന ഒരു ഓഡിഷനിൽ അവർ ജെതാ അമാറ്റയെ കണ്ടുമുട്ടി. രണ്ട് വർഷത്തിന് ശേഷം അവർക്ക് 18 വയസ്സുള്ളപ്പോൾ അവർ ഡേറ്റിംഗ് ആരംഭിച്ചു. 2008-ൽ അവർ വിവാഹിതരായി. അവരുടെ മകൾ വെനോ ആ വർഷം അവസാനം ജനിച്ചു. 2013-ൽ അവർ വേർപിരിയുകയും 2014-ൽ അവർ വിവാഹമോചനം നേടുകയും ചെയ്തു.

ലോസ് ഏഞ്ചൽസിനും ലാഗോസിനും ഇടയിലാണ് അമാറ്റ താമസിക്കുന്നത്.

## ഫിലിമോഗ്രാഫി

**[[Inale|ഇനാലെ]]*
**[[Black November|ബ്ലാക്ക് നവംബർ]]*
**[[Forgetting June|ഫോർഗെറ്റിങ് ജൂൺ]]*
**ഫ്രം ഫ്രീ ടൗൺ*
**മേരി സ്ലെസർ*
**ഡാരിമാസ് ഡിലെമ*
**[[Black Gold (2011 Nigerian film)|ബ്ലാക്ക് ഗോൾഡ്]]*
**വീൽ ഓഫ് ചേയ്ഞ്ച്*
**[[Champagne|ഷാംപെയിൻ]]* (2014) 
**[[The Banker (2015 film)|ദി ബാങ്കർ]]* (2015)
**എ ലിറ്റിൽ വൈറ്റ് ലൈ* (2016)
## അവലംബം

വർഗ്ഗം:നൈജീരിയൻ ചലച്ചിത്രനടികൾ
ഖാബിറത്ത് കാഫിഡിപ്പെ

നൈജീരിയൻ ചലച്ചിത്ര നടിയും സംവിധായികയും നിർമ്മാതാവുമാണ് **ഖാബിറത്ത് കാഫിഡിപ്പെ.** തുണ്ടെ കേലാനി നിർമ്മിച്ച് സംവിധാനം ചെയ്ത 1999 ലെ നൈജീരിയൻ ചലച്ചിത്രമായ സാവറോയിഡ് എന്ന ചിത്രത്തിലെ കഥാപാത്രമായ “അരപരേഗംഗൻ” എന്നാണ് അവർ അറിയപ്പെടുന്നത്.
## ആദ്യകാലജീവിതം
ജൂലൈ 29 നാണ് കാഫിഡിപ്പെ ജനിച്ചത്. അവർ തെക്കുപടിഞ്ഞാറൻ നൈജീരിയയിലെ ഓഗൺ സ്റ്റേറ്റിന്റെ തലസ്ഥാനമായ അബിയോകുട്ടയിലെ ഇകെറെകു സ്വദേശിയാണ്. അബൊകുട്ട ഗ്രാമർ സ്കൂളിൽ ചേരുകയും അവിടെ ഒലാബിസി ഒനബാൻജോ സർവകലാശാലയിൽ ചേരുന്നതിന് മുമ്പ് വെസ്റ്റ് ആഫ്രിക്ക സ്കൂൾ സർട്ടിഫിക്കറ്റ് നേടുകയും ചെയ്തു. അവിടെ മാസ് കമ്മ്യൂണിക്കേഷനിൽ ബിരുദം നേടി.
## കരിയർ
കാഫിഡിപ്പെയുടെ ആദ്യ ചലച്ചിത്രം ദി വൈറ്റ് ഹാൻഡ്‌കെർചീഫ് എന്ന ഹ്രസ്വചിത്രമാണ്. ബയോ അഡെബോവാലെയുടെ ആദ്യ നോവലായ ദി വിർജിന്റെ ചലച്ചിത്രാവിഷ്കാരം ആയ ഈ ചിത്രം തുണ്ടെ കേലാനി നിർമ്മിക്കുകയും സംവിധാനം ചെയ്യുകയും ചെയ്തുവെങ്കിലും കുൻ‌ലെ അഫോളയൻ, പീറ്റർ ഫാറ്റോമിലോള, കോല ഒയേവോ, യെമി ഷോഡിമു എന്നിവരഭിനയിച്ച 1999-ലെ നൈജീരിയൻ ചിത്രം സാവോറോയിഡിൽ അഭിനയിച്ചപ്പോൾ മാത്രമാണ് അവർ ശ്രദ്ധേയയായത്.പിന്നീട് 2004-ലെ നൈജീരിയൻ ചലച്ചിത്രമായ ദി കാമ്പസ് ക്വീൻ, 2006-ൽ സോള അസെഡെക്കോ, ബ്യൂട്ടിഫുൾ നുബിയ എന്നിവരഭിനയിക്കുകയും ടുണ്ടെ കേലാനി സംവിധാനം ചെയ്യുകയും മെയിൻഫ്രെയിം ഫിലിംസ് ആന്റ് ടെലിവിഷൻ പ്രൊഡക്ഷൻസ് നിർമ്മിക്കുകയും ചെയ്ത ദി നാരോ പാത്ത് എന്നിവയിലും അഭിനയിച്ചു. 2006 ലെ നൈജീരിയൻ ചലച്ചിത്രമായ ഇവാലേവയിലെ പ്രധാന കഥാപാത്രത്തിന് ആഫ്രിക്ക മൂവി അക്കാദമിയുടെ മികച്ച നടിക്കുള്ള അവാർഡുകൾ നേടി.തുണ്ടെ കേലാനി നിർമ്മിച്ച് സംവിധാനം ചെയ്ത 2014 ലെ നൈജീരിയൻ നാടക ചിത്രമായ ഡാസ്ലിംഗ് മിറേജിൽ കുൻലെ അഫോളയൻ, ബിംബോ മാനുവൽ, യോമി ഫാഷ് ലാൻസോ, തായ്‌വോ അജയ് ലൈസെറ്റ് എന്നിവരോടൊപ്പം അവർ അഭിനയിച്ചു. ലാഗോസ് സ്റ്റേറ്റിലെ ഇകെജയിലെ ഒപെബിയിലെ ആർ & എ ഹോട്ടലിൽ പ്രദർശിപ്പിച്ച ബിന്റു എന്ന ചിത്രം അവർ നിർമ്മിച്ചു.

## ഫിലിമോഗ്രാഫി

## അവലംബം

വർഗ്ഗം:നൈജീരിയൻ ചലച്ചിത്രനടികൾ
ആംഗ്രി ബേബീസ് ഇൻ ലവ്

സജി സുരേന്ദ്രൻ സംവിധാനം ചെയ്ത് 2014ൽ പുറത്തിറങ്ങിയ മലയാള റൊമാന്റിക് കോമഡി ചലച്ചിത്രമാണ് ***ആംഗ്രി ബേബീസ് ഇൻ ലവ്***. കൃഷ്ണ പൂജപ്പുരയാണ് തിരക്കഥ എഴുതിയിരിക്കുന്നത്.  അനൂപ് മേനോൻ , ഭാവന എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ഡിമാക് ക്രിയേഷൻസിന്റെ ബാനറിൽ ദർശൻ രവിയാണ് ചിത്രം നിർമ്മിച്ചിരിക്കുന്നത്.

## കഥാസാരം
സ്റ്റിൽ ഫോട്ടോഗ്രാഫറായ ജീവൻ പോൾ (അനൂപ് മേനോൻ) സാറാ തോമസുമായി ഭാവന പ്രണയത്തിലാകുന്നു. സാറയുടെ വിവാഹത്തിന്റെ അന്ന് ജീവൻ സാറയുടെ വരന്റെ മുന്നിൽ വെച്ച് താനും സാറയും തമ്മിലുള്ള ബന്ധം വെളിപ്പെടുത്തുന്നതോടെ വിവാഹം മുടങ്ങുന്നു. സാറയുടെ വീട്ടുകാർ എതിർക്കുന്നതോടെ ജീവനുമായി സാറ മുംബൈയിലേക്ക് ഒളിച്ചോടുന്നു. ഒരു വർഷത്തിന് ശേഷം ഇരുവരും വിവാഹ മോചനത്തിനായി കോടതിയിലെത്തുന്നു. വീണ്ടും ഒരു ആറ് മാസം കൂടി ഒരുമിച്ച് താമസിക്കാൻ കോടതി ഇവരോട് നിർദ്ദേശിക്കുന്നു. 

## അഭിനേതാക്കൾ
* അനൂപ് മേനോൻ - ജീവൻ പോൾ
* ഭാവന - സാറ തോമസ്
* അരുൺ - ദീപക്
* നിഷാന്ത് സാഗർ - അൻവർ
* പാർവ്വതി നായർ 
* പി. ബാലചന്ദ്രൻ -മാധവൻ
* നോബി മാർക്കോസ് 
* അനുശ്രീ - സെൽവി
* ജോജു ജോർജ്ജ് - അലക്സ് മാളിയേക്കൽ
* മുക്ത
* അദിതി രവി - മരിയ
* രോമാഞ്ച് രാജേന്ദ്രൻ
* ഷാജു ശ്രീധർ

## സൗണ്ട് ട്രാക്ക്

ഗാനരചന:  അനൂപ്‌ മേനോൻ , രാജീവ് ആലുങ്കൽ
സംഗീത സംവിധാനം: ബിജിബാൽ

## അവലംബം

## ബാഹ്യ കണ്ണികൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബിജിബാൽ സംഗീതം പകർന്ന ചലച്ചിത്രങ്ങൾ
വർഗ്ഗം:കൃഷ്ണ പൂജപ്പുര തിരക്കഥയെഴുതിയ ചലച്ചിത്രങ്ങൾ
വർഗ്ഗം:സജി സുരേന്ദ്രൻ സംവിധാനം ചെയ്ത ചലച്ചിത്രങ്ങൾ
ഡിയേർ‌ഡ്രി വോൾ‌ഹട്ടർ

ദക്ഷിണാഫ്രിക്കൻ നടിയാണ് **ഡിയേർ‌ഡ്രി വോൾ‌ഹട്ടർ** (ജനനം: ജൂൺ 21). ഫ്രണ്ട് റിക്വസ്റ്റ്, ചാർലി ജേഡ്, കലഹാരി ഹാരി എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
## സ്വകാര്യ ജീവിതം
ജൂൺ 21 ന് കാനഡയിൽ ഒരു ആഫ്രിക്കൻ പിതാവിന്റെയും കനേഡിയൻ അമ്മയുടെയും മകളായി ജനിച്ചു. 1989-ൽ കേപ് ടൗൺ സർവകലാശാലയിൽ നിന്ന് പ്രസംഗത്തിലും നാടകത്തിലും ഡിപ്ലോമ പൂർത്തിയാക്കിയ അവർ പിന്നീട് അതേ സർവകലാശാലയിൽ നിന്ന് ബിരുദം നേടി.

സഹ നടനും എഴുത്തുകാരനുമായ ജോനാഥൻ പിയാനാറുമായി അവർ വിവാഹിതയായി.

## കരിയർ
ഔട്ട്‌പോസ്റ്റ്, കിംഗ് ലിയർ, സർക്കിൾസ് ഇൻ എ ഫോറെസ്റ്റ്, മാക്ബെത്ത്, ദി മാൻ വിത് ദി തേർട്ടീൻ ചിൽഡ്രൺ, ദി ടെംപെസ്റ്റ് തുടങ്ങി നിരവധി നാടകങ്ങളിൽ അവർ പങ്കെടുത്തിട്ടുണ്ട്.ഹാപ്പി എൻ‌ഡിംഗ്സ് ആർ എക്‌സ്ട്രാ എന്ന നാടകത്തിലെ അഭിനയത്തിന് 2006-ൽ അവർക്ക് മൈക്കൽ മാക് ലിയാമോയർ അവാർഡ് ലഭിച്ചു. ദ ക്രെയ്ൻ മാൻ, ഹൗ എക്സ്പെൻസീവ് വാസ് ദി ഷുഗർ, ഹോളിവുഡ് ഇൻ മൈ ഹൗസ്, ജിമ്മി ഇൻ പിങ്ക്, എ പാവ്പാവ് ഫോർ മൈ ഡാർലിംഗ്, ദി റെഡ് ഫോൺ, ബോർഡർലൈൻ, മാസ്റ്റർ ഹരോൾഡ്, ബോയ്സ്, ഫോറെവർ തുടങ്ങിയ ചിത്രങ്ങളിൽ അഭിനയിച്ചു.

ടെലിവിഷനിൽ, ഫ്ലൂയിറ്റേഴ്സിൽ 'ഫ്രാൻസി റൂസ്' എന്ന വേഷത്തിലും മീലാൻഡേഴ്‌സിൽ 'എൽസബെറ്റ് ലാംഗ്ഹാൻസ്' എന്ന വേഷത്തിലും അഭിനയിച്ചു. 2016 ൽ 7 ഡി ലാൻ എന്ന പരമ്പരയിലെ 'മരിയാൻ' എന്ന കഥാപാത്രത്തെ അവതരിപ്പിക്കാൻ അവരെ ക്ഷണിച്ചു.ടെലിവിഷൻ പരമ്പരകളിൽ അവർ പ്രത്യക്ഷപ്പെട്ടു. ഗോയിംഗ് അപ്, ഗോയിംഗ് അപ്പ് എഗെയ്ൻ, മാഡം ആൻഡ് ഈവ്, ഓറിയോൺ, ചാർലി ജേഡ്, ഖുലുലേക്ക, ബാക്ക്സ്റ്റേജ്, എഗോലി, ലീഗ് ഓഫ് ഗ്ലോറി തുടങ്ങി ടെലിവിഷൻ പരമ്പരകളിലും അവർ അഭിനയിച്ചിട്ടുണ്ട്.

## ഫിലിമോഗ്രാഫി

## അവലംബം

## പുറംകണ്ണികൾ
* 
* 7de Laan’s ‘Mariaan Welman’ opens up about abuse storyline amid GBV outcry
* 7de Laan Behind The Scenes:Here Is What You Missed
* There must be skeletons in a closet like this! There's a brand new family coming to 7de Laan

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഓഫ് ദി പീപ്പിൾ

ജയരാജ് തന്നെ സംവിധാനം ചെയ്ത് നിർമിച്ച് 2008ൽ തിയ്യേറ്ററുകളിൽ പ്രദർശനത്തിനെത്തിയ മലയാള ചലച്ചിത്രമാണ് ***ഓഫ് ദി പീപ്പിൾ***. ഈ ചിത്രം *[[4 ദി പീപ്പിൾ]]ന്റെയും* (2004)  *[[ബൈ ദി പീപ്പിൾ]]ന്റെയും* (2005) തുടർച്ചയാണ് . അരുൺ, അർജുൻ ബോസ്, പദ്മകുമാർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജയരാജിന്റെ കഥയ്ക്ക് ശ്രീകുമാർ ശ്രേയാംസ് തിരക്കഥ രചിച്ചിരിക്കുന്നു .

## കഥാസാരം
"*[[4 ദി പീപ്പിൾ]]*" ജയിൽ മോചിതരായി പുറത്ത് വരുന്നു. കൂട്ടത്തിലുള്ള വിവേക് നേരത്തെ പോലീസ് ഏറ്റുമുട്ടലിൽ കൊല്ലപ്പെട്ടിരുന്നു .മറ്റ് മൂന്ന് പേരും വീണ്ടും കോളേജിലേക്ക് പഠനം തുടരാനായി പോകുന്നു. പക്ഷേ അനീതിയും അഴിമതിയും വീണ്ടും നിലനിൽക്കുന്ന സാഹചര്യത്തിൽ അവർ മൂന്നു പേരും മൗനം വെടിഞ്ഞ് ഓഫ് ദി പീപ്പിൾ എന്ന പേരിൽ ഒരു പരാതി പരിഹാര വെബ്ബ്സൈറ്റുമായി വീണ്ടും ജനങ്ങൾക്കിടയിലേക്ക് ഇറങ്ങുന്നു. പൊലീസിൽ നിന്നും വിവരങ്ങൾ ചോർത്തി നൽകിക്കൊണ്ട് A.C.P. ഹരിശങ്കറും അവരോടൊപ്പം ചേരുന്നു. പക്ഷേ ഭൂമാഫിയയുടെ ചാരനായ മണിശർമ്മ എന്ന വിദ്യാർത്ഥി നേതാവ് ഓഫ് ദി പീപ്പിളിന്റെ ടീമിലേക്ക് ചേരുന്നതോടെ പുതിയ വെല്ലുവിളികൾ ഉണ്ടാകുന്നു.

## അഭിനേതാക്കൾ
* അരുൺ - അരവിന്ദ് സെബാസ്റ്റ്യൻ
* പദ്മകുമാർ - ഷെഫീഖ്
* അർജുൻ ബോസ് - ഈശ്വർ അയ്യർ
* ഹർഷൻ - A.C.P ഹരിശങ്കർ
* ദേവിപ്രിയ - നാൻസി ഐസക്
* ഗോവിന്ദ് - മണിശർമ്മ
* മഹേഷ് എസ് - മോഹന സ്വാമി
* കൈമൾ - രാജേന്ദ്ര സിങ്
* ബിജു - മഹേഷ് കുമാർ
* അനൂപ് - നാസർ
* സുനിൽ - ഡിക്സൻ എബനെസർ
* ജോളി - ജിതേഷ് കുമാർ
* സബിത ജയരാജ് - ശ്രീലക്ഷ്മി
* ഗോവിന്ദ് സിങ് - ലീ
* സാംബശിവൻ T.V - മോസ്‌കോ വേലായുധൻ

## മറ്റു വിവരങ്ങൾ
ഈ ചിത്രത്തിന്റെ തിരക്കഥാകൃത്ത് ശ്രീകുമാർ ശ്രേയംസിന് ചിത്രം റിലീസ് ചെയ്യുന്നതിന് മുമ്പ് വധഭീഷണി മുഴക്കി ഫോൺ കോളുകൾ വന്നതായി അക്കാലത്ത് റിപ്പോർട്ടുകൾ വന്നിരുന്നു.

## റിലീസ്
4 ദി പീപ്പിൾ നേടിയത് പോലെ ഒരു വിജയം നേടാൻ ഈ ചിത്രത്തിന് കഴിഞ്ഞില്ല. ബൈ ദി പീപ്പിൾ പോലെ ഈ ചിത്രവും ബോക്‌സ് ഓഫീസിൽ പരാജയം രുചിച്ചു.

## അവലംബം

## ബാഹ്യ കണ്ണികൾ
*

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ജോ ഡാ സിൽവ (നടി)

ദക്ഷിണാഫ്രിക്കൻ നടിയും ടെലിവിഷൻ അവതാരകയുമാണ് **ജോ ഡാ സിൽവ.** ജനപ്രിയ സീരിയലുകളായ ഗബ്രിയേൽ, ഓപ്പറേഷൻ ഡെൽറ്റ ഫോഴ്സ് 3: ക്ലിയർ ടാർഗെറ്റ്, ആഴ്സണൽ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
## സ്വകാര്യ ജീവിതം
ഡാ സിൽവ 1990-ൽ വിറ്റ്സ് സർവകലാശാലയിൽ നിന്ന് നാടകകലയിൽ ബിരുദം നേടി.  നാടക വിദ്യാഭ്യാസത്തിൽ ടീച്ചേഴ്സ് ഡിപ്ലോമയുമുണ്ട്.

1996 മുതൽ 2007 വരെ ദക്ഷിണാഫ്രിക്കൻ നടൻ എകാർഡ് റാബെയുമായി ഡാ സിൽവ വിവാഹിതയായി. ഈ ദമ്പതികൾക്ക് കെയ്‌റ്റ്‌ലിൻ എന്ന ഒരു മകളുണ്ട്.   2010-ൽ ഡാ സിൽവയും റാബെയും ഒന്നിച്ച് ദക്ഷിണാഫ്രിക്കൻ സോപ്പി 7 ഡി ലാനിൽ അഭിനയിച്ചു.
## കരിയർ
നാടക രംഗത്ത് ആരംഭിച്ച ഡാ സിൽവ സ്റ്റേജ് നാടകങ്ങളിൽ വർഷങ്ങളോളം തുടർന്നു. ഐസിഡിംഗോ എന്ന സോപ്പ് ഓപ്പറയിൽ 'നതാഷ വാലസ്' എന്ന കഥാപാത്രത്തെയാണ് അവർ അവതരിപ്പിച്ചത്. 

ഡാ സിൽവ ടെലിവിഷൻ പരമ്പര 7 ഡി ലാനിൽ 'ഗീത മക്ഗ്രെഗർ' എന്ന കഥാപാത്രത്തെ അവതരിപ്പിച്ചു.ഗീത മക്ഗ്രെഗോറായി അഭിനയിച്ചതിന്, 2013-ലെ റോയൽറ്റി സോപ്പി അവാർഡിൽ ഡാ സിൽവയെ "ഔട്ട്സ്റ്റാൻഡിംഗ് ഫീമെയ്ൽ വില്ലെയ്ൻ" വിഭാഗത്തിൽ നാമനിർദേശം ചെയ്തു.7de ലാനിലെ അഭിനയത്തിന് 2015-ൽ "ഔട്ട്സ്റ്റാൻഡിംഗ് ഫീമെയ്ൽ വില്ലെയ്ൻ" വിഭാഗത്തിൽ മറ്റൊരു റോയൽറ്റി സോപ്പി അവാർഡിന് നാമനിർദേശം ചെയ്യപ്പെട്ടു.2016 ലെ ഹുയിസ്‌ജെനൂട്ട്  ടെമ്പോ അവാർഡുകളിൽ 7 ഡി ലാനിലെ അഭിനയത്തിന് ഡാ സിൽവയെ "മികച്ച സോപ്പി നടി" എന്ന വിഭാഗത്തിലും നാമനിർദേശം ചെയ്തു. മകളോടൊപ്പം സമയം ചെലവഴിക്കുന്നതിനും ഫ്രീലാൻസ് ജോലി ചെയ്യുന്നതിനും ഡാ സിൽവ 2016-ൽ 7 ഡി ലാനിൽ നിന്ന് പുറത്തുകടന്നു. 

ഈ വേഷങ്ങൾക്ക് പുറമെ ഗബ്രിയേൽ, ആഴ്സണൽ, മാഡം & ഈവ്, സബർബൻ ബ്ലിസ്, എഗോലി തുടങ്ങി നിരവധി ടെലിവിഷൻ ഷോകളിലും ഡാ സിൽവ അഭിനയിച്ചിട്ടുണ്ട്. 2007 മുതൽ ജനപ്രിയ ടെലിവിഷൻ നാടക പരമ്പരയായ എർഫ്‌സോണ്ടെസിൽ 'ഒലിവിയ ഫിറ്റ്‌സ്‌ജെറാൾഡ്' എന്ന കഥാപാത്രത്തെ അവതരിപ്പിച്ചു.

നാടകവേദിയിൽ നിന്നുള്ള നീണ്ട ഇടവേളയ്ക്ക് ശേഷം, നോയൽ കവാർഡ് എഴുതിയ പ്രസന്റ് ലാഭർ എന്ന നാടകത്തിൽ രണ്ട് വേഷങ്ങൾ ചെയ്തുകൊണ്ട് അവർ വേദിയിലേക്ക് മടങ്ങിയെത്തി. തിയേറ്ററിലെ ബേയിലാണ് നാടകം അവതരിപ്പിച്ചത്. തിയേറ്റർ ഓൺ ദി ബേയിലും ജോഹന്നാസ്ബർഗിലെ പീറ്റർ ടോറിയന്റെ മോണ്ടെ കാസിനോ തിയേറ്ററിലും അവതരിപ്പിച്ച ഫേറ്റൽ ആട്രാക്ഷൻ എന്ന നാടകത്തിൽ അവർ അഭിനയിച്ചു.

അഭിനയത്തിനു പുറമേ, 'ഷോബസ്' എം-നെറ്റ് മാഗസിൻ ഷോയുടെ സഹനിർമ്മാണവും, സഹസംവിധായകയും ആയിരുന്നു.

## ഫിലിമോഗ്രാഫി
* *[[7de Laan|7 ഡി ലാൻ]]* - സീസൺ1 - ഗീത മക്ഗ്രെഗോർ
* *ആഴ്സണൽ* - സീസൺ 1 - സോൻജ ഹെൻസ്
* *എർഫ്‌സോണ്ടസ്* - സീസൺ 1 - ഒലീവിയ ഫിറ്റ്സ്ഗെറാൾഡ്
* *ഗബ്രിയേൽ* - സീസൺ 1 - ഡെലിയ
* *[[Isidingo|ഇസിഡിംഗോ]]* - സീസൺ 1 - നതാഷ വാലസ്
* *മാഡം & ഈവ്* - സീസൺ 2 - ജീൻ

### ഒരു നടിയെന്ന നിലയിൽ

## അവലംബം

## പുറംകണ്ണികൾ
* 
* Confirmed! Jo da Silva is leaving 7de Laan

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കീബെറ്റ്‌സ്വെ മോട്‌സിലന്യാനെ

ഒരു ദക്ഷിണാഫ്രിക്കൻ നടിയും ഗാനരചയിതാവുമാണ് **കെ.ബി. മമോസാദി** എന്ന പേരിൽ അറിയപ്പെടുന്ന **കീബെറ്റ്‌സ്വെ 'കെ.ബി' മോട്‌സിലന്യാനെ** (ജനനം: ഏപ്രിൽ 8, 1979). ജനപ്രിയ സീരിയലുകളായ ബാക്ക്സ്റ്റേജ്, റിഥം സിറ്റി, 7 ഡി ലാൻ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്. അവർ ഒരു ആർ‌എൻ‌ബി ഗായികയും ഗാനരചയിതാവുമാണ്.

## സ്വകാര്യ ജീവിതം
1979 ഏപ്രിൽ 8 ന് ദക്ഷിണാഫ്രിക്കയിലെ മൊരുലെങ്ങിലാണ് മോട്‌സിലന്യാനെ ജനിച്ചത്.

ടെറി പിനാനയുമായി വിവാഹിതയായെങ്കിലും 2007-ൽ അവർ വേർപിരിഞ്ഞു. ബിസിനസുകാരനായ നിക്കോ മത്‌ലാലയുമായി അവർ വിവാഹനിശ്ചയം നടത്തിയെങ്കിലും 2016 അവസാനത്തോടെ അവർ പിരിഞ്ഞു.  അവർ ഒരു മകന്റെ അമ്മയാണ്.

## കരിയർ
1999-ൽ നാടകങ്ങളിലൂടെ അവർ അഭിനയ ജീവിതം ആരംഭിച്ചു. 'കേബീ' എന്ന കഥാപാത്രത്തെ അവതരിപ്പിച്ച ബാക്ക്സ്റ്റേജ് ഷോയിലൂടെയാണ് അവർ കൂടുതൽ അറിയപ്പെടുന്നത്. ബാക്ക്സ്റ്റേജിലെ അഭിനയം റദ്ദാക്കിയപ്പോൾ പ്രശസ്ത ടെലിവിഷൻ സീരിയലായ റിഥം സിറ്റിയിൽ 'ലൂസില്ല വിലകാസി' എന്ന കഥാപാത്രത്തെ അവതരിപ്പിച്ചു. പരമ്പരകളിൽ സ്ഥിരമായി അഭിനയിച്ചെങ്കിലും 2015-ൽ സോപ്പി ഉപേക്ഷിച്ചു. തുടർന്ന് 2017-ൽ മറ്റൊരു ജനപ്രിയ സോപ്പി 7 ഡി ലാനിൽ 'ലെസെഡി' എന്ന കഥാപാത്രത്തെയും തോള എന്ന പരമ്പരയുടെ രണ്ടാം സീസണിൽ 'ദിബുസെങ് മക്വെയർല' എന്ന കഥാപാത്രത്തെയും അവതരിപ്പിച്ചു. Mtunzini.com എന്ന പരമ്പരയിൽ സീസൺ 1 ൽ 'ഫാഫാമ മോളീഫ്' ആയി അഭിനയിച്ചു. 2008-ൽ ടിവി സോപ്പിലെ മികച്ച നടിക്കുള്ള ഗോൾഡൻ ഹോൺ അവാർഡിന് നാമനിർദേശം ചെയ്യപ്പെട്ടു.

അഭിനയത്തിനു പുറമേ അവർ ആർ‌എൻ‌ബി ഗായിക കൂടിയാണ്. 2002-ൽ ആദ്യത്തെ ആൽബം ബ്യൂട്ടിഫുൾ വൈബ്രേഷൻസ് പുറത്തിറക്കി.തുടർന്ന് ഫീലിൻ യു (2005), എൽ മ്യൂസിക്ക (2005), റൺ ഫ്രീ: ദി എവലൂഷൻ (2011) എന്നീ മൂന്ന് സംഗീത ആൽബങ്ങൾ കൂടി പുറത്തിറക്കി.

## അവാർഡുകൾ
നിരവധി സംഗീത അവാർഡുകൾ അവർക്ക് ലഭിച്ചിട്ടുണ്ട്: 

* 2003 മെട്രോ എഫ്എം അവാർഡ് ബെസ്റ്റ് ആർ‌എൻ‌ബി 
* 2003 മെട്രോ എഫ്എം അവാർഡ്സ് ബെസ്റ്റ് ന്യൂകമർ 
* 2003 SAMA ബെസ്റ്റ് RNB 
* 2004 മെട്രോ എഫ്എം അവാർഡ് ബെസ്റ്റ് ഫീമെയ്ൽ ആർട്ടിസ്റ്റ് 
* 2004 മെട്രോ എഫ്എം അവാർഡ് ബെസ്റ്റ് RnB 
* 2005 & 2006 കിഡ്‌സ് ചോയ്‌സ് അവാർഡ്സ് ഫേവറൈറ്റ് ഫീമെയ്ൽ ആർട്ടിസ്റ്റ് 
* 2005 മെട്രോ എഫ്എം അവാർഡ് ബെസ്റ്റ് ഫീമെയ്ൽ ആർട്ടിസ്റ്റ് 
* 2008 SAMA ബെസ്റ്റ് അർബൻ പോപ്പ് 2008 മെട്രോ എഫ്എം അവാർഡ് ബെസ്റ്റ് സ്റ്റൈൽഡ് ആർട്ടിസ്റ്റ് 

## ഫിലിമോഗ്രാഫി

## അവലംബം

## പുറംകണ്ണികൾ
* 

വർഗ്ഗം:1979-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഒന്നും ഒന്നും മൂന്ന്

2015ൽ റിലീസ് ചെയ്ത മൂന്ന് ഹ്രസ്വചിത്രങ്ങളുടെ സമാഹാരമായ ഒരു മലയാള ചലച്ചിത്രമാണ് ***ഒന്നും ഒന്നും മൂന്ന്***. കുലുക്കി സർബത്ത്, ശബ്ദരേഖ, ദേവി എന്നിവയാണ് ഈ ചിത്രത്തിലെ മൂന്ന് ഹ്രസ്വചിത്രങ്ങൾ. കലാഭവൻ മണി, എം.ആർ. ഗോപകുമാർ, അരുൺ, ബോബൻ ആലുമ്മൂടൻ, സത്താർ, റിയാസ് M T, ഇർഷാദ്, ലിയോണ ലിഷോയ് എന്നിവർ പ്രധാന വേഷത്തിൽ അഭിനയിച്ചിരിക്കുന്നു.

## ഹ്രസ്വചിത്രങ്ങളുടെ പട്ടിക

## അഭിനേതാക്കൾ
*അരുൺ
*ഇർഷാദ് 
*സത്താർ 
*സന്ദീപ് 
*ലിയോണ ലിഷോയ്
*കലാഭവൻ മണി
*എം.ആർ. ഗോപകുമാർ
*ബോബൻ ആലുമ്മൂടൻ
*സത്താർ
*റിയാസ് എം ടി
* ഇർഷാദ്
* ലിയോണ ലിഷോയ്
* അമീർ നിയാസ്
* റിയ സൈറ 
* കലാശാല ബാബു
* ലക്ഷ്മി സനൽ
* അഭിഷേക്
* സൂര്യ ശങ്കർ

## അവലംബം

* IMDb
* Movie Buff
* Now Running 
* Cine Ulagam 
* Malayala Sangeetham 
* Film Beat
* Cochin Talkies 
* Nana Online Weekly

## ബാഹ്യ കണ്ണികൾ
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
കരിൻ വാൻ ഡെർ ലാഗ്

ദക്ഷിണാഫ്രിക്കൻ നടിയും കാസ്റ്റിംഗ് ഡയറക്ടറുമാണ് **കരിൻ വാൻ ഡെർ ലാഗ്** (ജനനം: ഓഗസ്റ്റ് 2, 1971). ദ സ്റ്റോറി ഓഫ് ആൻ ആഫ്രിക്കൻ ഫാം, കേപ് ടൗൺ, ഹൂഡ്‌ലം & സൺ എന്നീ പ്രശസ്തമായ പരമ്പരകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്. നാഷണൽ ഈസ്റ്റഡ്ഫോഡ് അസോസിയേഷൻ, ദ സൗത്ത് ആഫ്രിക്കൻ നാഷണൽ കമ്യൂണിറ്റി തിയറ്റർ അസോസിയേഷൻ (സാങ്ക്ട), ടാലന്റ് ആഫ്രിക്ക എന്നിവയുടെ ജഡ്ജി, പരിശീലക, ഉപദേഷ്ടാവ് എന്നിവ കൂടാതെ കാസ്റ്റിംഗ് ഡയറക്ടറുമാണ്.

## സ്വകാര്യ ജീവിതം
1971 ഓഗസ്റ്റ് 2 ന് ദക്ഷിണാഫ്രിക്കയിലാണ് അവർ ജനിച്ചത്. കേപ് ടൗൺ സർവകലാശാലയിൽ നിന്ന് നാടകത്തിലും ഇംഗ്ലീഷിലും ബിരുദം കരസ്ഥമാക്കിയ അവർ പിന്നീട് സ്പീച്ച് ആന്റ് ഡ്രാമയിൽ പെർഫോമേഴ്‌സ് ഡിപ്ലോമ നേടി.
## കരിയർ
ഏഴാമത്തെ വയസ്സിൽ ടെലിവിഷൻ അഭിനയ ജീവിതം ആരംഭിച്ച അവർ അവിടെ എസ്‌എ‌ബി‌സി ക്രിസ്മസ് നിർമ്മാണമായ ദേ കം ഫ്രം അഫറിൽ ബാല വേഷം ചെയ്തു. 1998-ൽ പ്രശസ്ത സോപ്പ് ഓപ്പറ ഐസിഡിംഗോയിൽ 'മാഗി വില്യംസ്' എന്ന കഥാപാത്രത്തെ അവതരിപ്പിച്ചു. ഈ വേഷം വളരെ പ്രചാരത്തിലാകുകയും 12 വർഷം ഈ വേഷം അവർ തുടരുകയും ചെയ്തു. 2011-ൽ ടിവി സോപ്പിലെ മികച്ച നടിക്കുള്ള സാഫ്ത അവാർഡ് ഈ വേഷത്തിനും ലഭിച്ചു. 2000 മുതൽ 2010 വരെ സോപ്പിയുടെ ഹെഡ് കാസ്റ്റിംഗ് ഡയറക്ടറായി. 

സീറോ ടോളറൻസ്, ഗോയിംഗ് അപ്പ്, ഹാർഡ് കോപ്പി, ജസ്റ്റിസ് ഫോർ ഏവർ, സോർട്ട്ഡ് തുടങ്ങി ടെലിവിഷൻ പരമ്പരകളിലും അവർ അഭിനയിച്ചിട്ടുണ്ട്. 2015-ൽ ടെലിവിഷൻ ലഘുപരമ്പരയായ കേപ് ടൗണിലെ 'ഗെയിൽ ഫെറെയിറ' എന്ന കഥാപാത്രത്തിലൂടെ അവർ അന്താരാഷ്ട്ര അരങ്ങേറ്റം നടത്തി. ത്രീ ഇൻവെസ്റ്റിഗേറ്റേഴ്‌സ്, വൈൽഡ് അറ്റ് ഹാർട്ട് എന്നീ പരമ്പരകളിൽ അവർ അഭിനയിച്ചു. ടെലിവിഷനു പുറമേ ദി സ്റ്റോറി ഓഫ് ആൻ ആഫ്രിക്കൻ ഫാം, ലെസ് ഡ്യൂക്സ് മോണ്ടെസ്, ഹൂഡ്‌ലം ആൻഡ് സൺ, ഹേ ബോയ്, ഗോഡ് ഈസ് ആഫ്രിക്കൻ തുടങ്ങി നിരവധി അന്താരാഷ്ട്ര സിനിമകളിലും അവർ അഭിനയിച്ചു. 

ഡേറ്റിംഗ് ഗെയിം കില്ലേഴ്സ്, ഫോർഗിവെൺ, സ്കീം സാം തുടങ്ങി പ്രശസ്ത ടിവി പരമ്പരകളുടെ അസിസ്റ്റന്റ് കാസ്റ്റിംഗ് ഡയറക്ടർ ജെഎച്ച്ബി ആണ്.

അഭിനയത്തിനു പുറമേ വാൻ ഡെർ ലാഗ് സമർത്ഥയായ ഗായികയും പിയാനിസ്റ്റുമാണ്. കോമഡി വേഷത്തിലെ മികച്ച അഭിനയത്തിനുള്ള എഫ്‌എൻ‌ബി ദേശീയ വീറ്റ അവാർഡ് അവർ നേടി. പിന്നീട് മ്യൂസിക്കൽ തിയേറ്ററിലെ ഏറ്റവും മികച്ച പ്രകടനത്തിനുള്ള മറ്റൊരു എഫ്എൻ‌ബി വീറ്റ അവാർഡിന് നാമനിർദേശം ചെയ്യപ്പെട്ടു. അതേസമയം, എഫ്‌എൻ‌ബി വീറ്റ അവാർഡും മികച്ച നടിക്കുള്ള ഫ്ളൂർ ഡു ക്യാപ് അവാർഡും അവർ നേടി.2017-ൽ എസ്എബിസി 3 ൽ സംപ്രേഷണം ചെയ്ത റിയാലിറ്റി മത്സരമായ ദി ഫൈനൽ കട്ട് വിധികർത്താക്കളിൽ ഒരാളായി അവർ നിയമിക്കപ്പെട്ടു. 

## ഫിലിമോഗ്രാഫി
### ഒരു നടിയെന്ന നിലയിൽ

## അവലംബം

## പുറംകണ്ണികൾ
* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1971-ൽ ജനിച്ചവർ